Koji promo materijal ima najbolji efekat? - Ja volim Srbiju\nHome / Saveti / Koji promo materijal ima najbolji efekat?\nNekako se uvek pred novogodišnje praznike u mnogim kompanijama povede pitanje o tome kakav bi reklamni materijal trebalo da bude korišćen i za klijente, odnosno kupce proizvoda ili korisnike usluga, ali i za poslovne partnere. Naravno da mnoge kompanije i te kako vode računa o tome da u toku cele godine imaju reklamni materijal, koji će poklanjati kako svojim klijentima, odnosno kupcima proizvoda, tako isto i predstavnicima kompanija sa kojima ostvaruju saradnju.\nAli je ipak Nova godina trenutak kada to mogu da poklone i budućim, odnosno potencijalnim korisnicima usluga ili kupcima nekog proizvoda.\nNa tržištu postoji obimna ponuda reklamnog materijala, pa se može reći da nije baš tako lako izabrati onaj, koji će imati najbolji efekat.\nZato bi trebalo najpre uraditi analizu poslovanja, ali isto tako i analizirati klijente, odnosno njihove potrebe. A to isto se odnosi i na poslovne partnere, jer je potrebno da reklamni materijal bude sa puno pažnje odabran.\nRokovnici sa logoom kompanije\nUkoliko neka firma želi da uloži novac, kako bi imala adekvatan reklamni materijal, onda su rokovnici i planeri sa logoom definitivno jedna od najboljih opcija.\nMeđutim, s obzirom na to da je u pitanju reklamni materijal koji je ipak skuplji, to se obično kompanije ograničavaju u količini. Isto tako tom prilikom vode računa i o tome u čijim rukama će kasnije biti rokovnici sa logoom njihove kompanije.\nU zavisnosti od toga čime se tačno određena firma bavi, menadžment bi trebalo da donese odluku o tome da li reklamne majice mogu da imaju adekvatan efekat na potencijalne klijente, odnosno na ukupno poslovanje određene kompanije.\nSvakako treba imati na umu da je ova vrsta reklamnog materijala nezgodna u tom smislu što bi valjalo naručiti i ženske i muške modele. A takođe bi reklamne majice trebalo da budu dostupne i u različitim veličinama. Sve to značajno povećava i troškove određene kompanije.\nKese i reklamni cegeri\nNaravno da sve zavisi od toga opet čime se određeno preduzeće bavi. Ukoliko je u pitanju prodaja, sasvim je sigurno da će reklamni cegeri i reklamne kese biti dobar izbor materijala za promocije.\nI ovde svakako treba imati u vidu činjenicu da je u pitanju reklamni materijal koji nije baš naročito jeftin, pa treba dobro izvršiti procenu svih parametara pre konačne odluke.\nSve one kompanije, koje žele da imaju reklamni materijal, a da istovremeno ne ulože baš mnogo finansijskih sredstava se odlučuju na primer za hemijske, zatim reklamne upaljače, odnosno flash memorije.\nTreba naglasiti i to da kao jedna vrsta dobrog poklona za potencijale klijente može da posluži i reklamna šolja, na kojoj će, recimo da bude odštampan logo neke kompanije.\nSvakako i za ovaj reklamni materijal važi pravilo da bi trebalo najpre izvršiti adekvatnu analizu kako poslovanja, tako isto i predviđenih troškova, ali i potreba klijenata, odnosno poslovnih partnera.\nMožete biti sasvim sigurni da čak i ako se opredelite za opciju da reklamni materijal, koji ćete darovati u različitim prilikama bilo klijentima, bilo poslovnim partnerima, bude nešto sitniji, odnosno da ne budu to reklamni rokovnici ili reklamni cegeri, te reklamne kese, već reklamni upaljači, olovke i druge sitnice, sigurno ćete postići željeni efekat.\nPrevious: Tržište nekretnina u Srbiji: Šta nas očekuje u 2021. godini?\nNext: Prednosti bluetooth slušalica


Kristofer Hil u Srbiji: Nisam dugo bio ovde, imam mnogo toga da naučim\nNovi ambasador SAD u Srbiji Kristofer Hil sa suprugom Džuli, po dolasku u Srbiju\nBEOGRAD - Novi američki ambasador u Srbiji Kristofer Hil, stigao je u četvrtak u Beograd. Na aerodrom "Nikola Tesla" sleteo je sa suprugom Džuli, a u prvoj izjavi za Glas Amerike i Fonet rekao da je zadovoljan što je stigao u Srbiju i da "ima mnogo stvari da nauči".\nAmerički Senat je 11. marta potvrdio nominaciju Kristofera Hila za novog američkog ambasadora u Srbiji. Proces potvrđivanja trajao je mesecima, jer ga je predsednik SAD Džo Bajden za to mesto nominovao još polovinom oktobra 2021.\n"Veoma nam je drago, Džuli i meni, što smo stigli ovde. Čekali smo dugo za ovu poziciju, našem sistemu u SAD su potrebni meseci, nekad i 9-10 meseci, skoro kao kad čekate bebu. Ali, drago nam je što smo imali priliku da dođemo u Srbiju. Nisam bio ovde mnogo vremena, imam mnogo stvari da naučim o Srbiji, imam mnogo toga da čujem i to ću početi već danas kada budem predao akreditive predsedniku (Aleksandru)Vučiću. Drago nam je što smo došli, vreme se nije mnogo promenilo otkako sam poslednji put bio ovde. Ali, mislim da je ovo prilično drugačija zemlja i radujem se tome".\nNovi američki ambasador u Srbiji Kristofer Hil kaže da "nije dugo bio u Srbiji i da ima mnogo toga da nauči".\nPosle potvrđivanja nominacije u Senatu, Hil je u ličnoj poruci napisao da dolazi sa novim pogledom na Srbiju i da sa sobom "neće poneti teret prošlosti".\nHil, ipak, nije danas želeo da otkriva šta za njega znači ta nova perspektiva.\n"Prvo moram da predam akreditive predsedniku Vučiću, i da se vidim sa mnogo ljudi dok sam ovde. Realnost je takva da se nisam bavio ovdašnjim pitanjima decenijama i moram bolje da razumem situaciju. Ovde je sada potpuno nova generacija ljudi koji nisu ni bili rođeni kada sam poslednji put bio tu. Mislim da je adekvatno da imam novu perspektivu u skladu sa novom situacijom, koju želim što bolje da razumem", kazao je Hil na aerodromu.\nSimić: Imenovanje Hila govori o važnosti koju Amerika pridaje regionu i Srbiji\nNovi američki ambasador stigao je u Beograd neposredno pre izbora u Srbiji 3. aprila. Ipak, nije hteo da govori o tome, rekavši samo da je "došao najbrže što je mogao pošto je Senat potvrdio njegovu nominaciju i da to nema veze sa izborima".\nHil nije želeo da govori ni o eventualnim izazovima u odnosima SAD i Srbije, u svetlu rata u Ukrajini i pretežno proruski orijentisane javnosti i dodao da će takve stvari komentarisati kada bude zvanično akreditovan.\nPredaja akreditiva novog američkog ambasadora predsedniku Srbije Aleksandru Vučiću zakazana je za četvrtak u 17h.\nHil položio zakletvu: Dolazim sa novim pogledom na Srbiju\nSenat potvrdio Kristofera Hila za ambasadora SAD u Srbiji\nPoruka ambasadora Entonija Godfrija: Hvala vam prijatelji!


U prvom kvartalu 2018. godine BiH ostvarila ekonomski rast od 2 posto\nVijeće ministara upoznato je s Informacijom Direkcije za ekonomsko planiranje o kretanju makroekonomskih pokazatelja za period januar – maj 2018. godine, u kojoj je konstatirano da je u prvom kvartalu 2018. godine Bosna i Hercegovina ostvarila ekonomski rast od 2% u odnosu na isti period prethodne godine.\nOvo povećanje BDP-a predstavlja nastavak trenda ekonomskog rasta iz prethodne godine, pri čemu je stopa ekonomskog rasta u prvom kvartalu 2018. godine u odnosu na četvrti kvartal 2017. godine iznosila 0,6%.\nRast je ostvaren u okviru svih kategorija izuzev javne potrošnje, koja je smanjena za 0,2%.\nU prvih pet mjeseci 2018. godine došlo je do povećanja industrijske proizvodnje od 4,7%, što je bilo praćeno povećanjem broja zaposlenih, kao i izvozom i uvozom robe po dvocifrenim stopama rasta. Porast broja zaposlenih uz blagi rast plaća, kao i realno povećanje prometa u maloprodaji od oko 7% i povećanje neto prihoda od PDV-a od 7,1%, ukazuju na rast privatne potrošnje koja ima najviši udio u strukturi BDP-a.\nUkupan broj zaposlenih u BiH u aprilu 2018. godine iznosio je 795 hiljada i veći je za 2,1% u odnosu na april 2017. godine. Najznačajniji doprinos rastu broja zaposlenih bio je u djelatnostima industrijske proizvodnje, trgovine i pojedinih uslužnih djelatnosti.


Koha: Nedostatak jedinstva oko dijaloga šteti Kosovu u pregovorima | Radio Kosovska Mitrovica\n18. September, 2020 19:30 |\nDijalog sa Srbijom podelio je kosovske političare više nego ikad, a procenjuje se da nedostatak jedinstva u tom procesu šteti Kosovu u pregovorima, piše Koha.\nKako navodi taj prištinski medij, predsednik Kosova Hašim Tači, premijer Avdulah Hoti i predsednica parlamenta Vjosa Osmani imaju oprečne stavove o tom procesu.\nMeđutim, taj nedostatak koordinacije i jedinstva kosovskog rukovodstva, prema rečima publiciste Škeljzena Maljićija, šteti položaju Kosova u dijalogu.\nPolitilki analitičar Rasim Aljija, što se tiče rezolucije za dijalog, kaže da je od 2011. godine doneto najmanje 20 rezolucija, koje nisu imale nikakvu težinu.\nNa današnjoj sednici kosovske skupštine rezolucija koju je predložio Pokret Samoopredeljenje, a koja prema navodima te stranke ima za cilj da zaštiti suverenitet Kosova, ponovo nije stavljena na glasanje.\nPoslanik Samoopredeljenja Hajrula Čeku rekao je da trenutno njegova stranka pokušava da usaglasi stavove sa drugim strankama, koje su, prema njegovim rečima, izrazile spremnost da glasaju o rezoluciji.\nPored polarizacije stavova izvršnih institucija o dijalogu, Predsedništvo je pre nekoliko dana zatražilo od Skupštine Kosova da rezolucijom spreči premijera da pregovara o Zajednici srpskih opština (ZSO) u Briselskom dijalogu, podseća Koha.\nPremijer Hoti, međutim, poručio je da će Kosovo poštovati sporazum o ZSO.\nU međuvremenu, na sastanku u Briselu održanom juče, koordinator kosovske vlade za dijalog Skender Hiseni izjavio je da se nisu složili da razgovaraju o ZSO, uprkos insistiranju srpske strane.\nDirektor Kancelarije za Kosovo i Metohiju Marko Đurić upozorio je na mogućnost bojkota dijaloga ako kosovska strana odbije da pregovara o ZSO, navodi Koha.


Anđelković: Atlantski centri moći polako gube nerve – Zvornik Danas\nNaslovna/VIJESTI/Politika/Anđelković: Atlantski centri moći polako gube nerve\nBEOGRAD – Politički analitičar Dragomir Anđelković rekao je da je evidentno da Republiku Srpsku čeka jedan težak period, te da atlantski centri moći, koji sada u miru pokušavaju da realizuju sarajevske ratne ciljeve, polako gube nerve jer su zacrtali da njihovi favoriti moraju da pobijede.\n„Pošto je verovatno da će izgubiti, pokušaće da nemetnu mišljenje da su izbori namešteni. Ovo što sad imamo sa pokretom ‘Pravda za Davida’, gde se, pod izgovorom borbe za prava jednog stradalog momka, stvara preduslov za narandžaste proteste i revolucije, verovatno će kulminirati posle izbora“, izjavio je Anđelković za portal „Iskra“, komentarišući jučerašnju izjavu predsjednika Srbija Aleksandra Vučića da će poslije izbora u BiH objaviti „frapantne dokaze u najbrutalnijem mešanju zapadnih sila u izbore u Republici Srpskoj“.\nOn smatra da srpske službe „veoma pažljivo prate dešavanja u BiH i da su svesni da zapadni činioci već duže vreme pokušavaju da organizuju obojene proteste, pa i revoluciju i na razne druge načine diskvalifikuju Milorada Dodika, da se već duže vreme vodi specijalni rat protiv Banjaluke sa ciljem da se sruši vlast koja brani Republiku Srpsku od dalje centralizacije i da se instaliraju oni koji bi prihvatili da se postepeno ostvare NATO ciljevi, a to znači Bosna koja bi brzo ušlo u NATO“.\n„Srbija je svesna da Britanci, ali i druge zapadne zemlje već duže vreme rade na izazivanju nemira, na plasiranju raznih afera s ciljem da se stvori haos u Republici Srpskoj. Cinično je kada srpski opozicioni političari iz Republike Srpske, odnosno oni koji su na vlasti u Sarajevu, pričaju o mešanju Srbije ili Rusije, a neće da vide da već decenijama neko sa zapada radi protiv Republike Srpske i njihove matične države i evidentno je da su zbog dolaska na vlast spremni da žrtvuju nacionalne interese“, istakao je Anđelković.\nNa pitanje koliko je realan scenario obojene revolucije u Banjaluci u ove predizborne dane ili neposredno poslije izbora, Anđelković kaže da „zapadni centri moći, odnosno atlantski centri moći, koji su nekada vršili agresiju na srpski narod, koji su stajali iza Sarajeva i koji posle Dejtona pokušavaju u miru da realizuju sarajevske ratne ciljeve, gube nerve“.\n„Već dvadeset godina žele nešto, a to se ne ostvaruje. Reč je o pokušaju nametanja centralizacije u BiH. Svet se menja. Sve jače su Kina i Rusija, pa ti centri vide da im vreme ističe, postaju agresivni i za očekivati je da će pokušati da ospore izbore, jer su zacrtali da njihovi favoriti moraju da pobede. Pošto je vrlo verovatno da će izgubiti, pokušaće da nametnu mišljenje da su izbori namešteni kako bi pokušali da izazovu nemire“, istakao je Anđelković.\nOn je naglasio da je „evidentno da Republiku Srpsku čeka jedan težak period gde zapadnjaci polaze od toga da je budžet Republike Srpske prenapregnut i cilj je da se izazove haos dva-tri meseca posle izbora kako bi došlo do potpune fiskalne paralize kako ne bi bilo popunjavanja budžeta, pa samim tim ni penzija i plata.\n„Dakle, haos stvara nemogućnost za poslovanje, otežano poslovanje onemogućava punjenje budžeta, a to onda osećaju svi građani od prosvetara do zdravstvenih ranika, pa nadalje. Cilj je da se na taj način udari na Republiku Srpsku, da se izazovu nemiri, da posle nekog vremena visoki predstavnik interveniše, a sve bi se to završilo brisanjem Republike Srpske“, upozorio je Anđelković.\nOn je rekao da oni koji žele da organizuju Majdan u Banjaluci zapravo ne ruše Milorada Dodika, već državnost Republike Srpske.\nNa pitanje kako posjeta ministra spoljnih poslova Ruske Federacije Sergeja Lavrova utiče na predizbornu atmosferu, on kaže da je Lavrov vrlo jasno rekao da Rusija stoji uz Republiku Srpsku, odnosno, uz onoga u Republici Srpskoj koga Rusija prepoznaje kao faktor odbrane interesa Republike Srpske, a samim tim i Rusije, jer cilj Rusije je da jaka Republika Srpska onemogući ulazak BiH u NATO.\n„Iako traži diplomatsku formu da deluje neutralno, Rusija svakako podržava Milorada Dodika, a nesumnjivo je da je Rusija uz Dodika, jer je Dodik uz Republiku Srpsku i Rusiju. Sastanak Dodika i Putina biće naredni korak u tom pravcu da Rusija pokaže ko je blizak njenim interesima i koga prepoznaju kao faktor odbrane interesa srpskog naroda. Rusija pruža Republici Srpskoj svaku podršku od geopolitičke do podrške u ekonomskoj sferi. Rusija je faktor koji sprečava dalju centralizaciju BiH. Putin će samo potvrditi da Rusija neće odustati od toga i, sa druge strane, svima će staviti do znanja da ukoliko neko pokuša da organizuje obojenu revoluciju i na nelegalan način dođe na vlast, da će Rusija biti protiv toga i da će podržavati legitimnu vlast u Banjaluci“, istakao je Anđelković.\ndragomir andđelković izbori 2018 opozicija\nVažna Vučićeva potvrda da strane sile potpuno otvoreno rade protiv vlasti RS\nŠekovići: Ukraden kazan za pečenje rakije


Povučena tačka o smjeni Lagumdžije sa dnevnog reda, Klub SDA nezadovoljan | Visokoin.com\nPovučena tačka o smjeni Lagumdžije sa dnevnog reda, Klub SDA nezadovoljan\nSa dnevnog sjednice Predstavničkog doma Parlamentarne skupštine BiH, na prijedlog Kluba poslanika SNSD-a, skinuta je tačka dnevnog reda Razmatranje inicijative za rekonstrukciju Savjeta ministara BiH razrješenjem ministra inostranih poslova BiH Zlatka Lagumdžije.\nZamjenik predsjedavajućeg Predstavničkog doma Milorad Živković potvrdio je da je SNSD povukao ovu tačku, ističući da stranke iz Republike Srpske žele da svoj posao rade na partnerskim osnovama sa svim ostalim stranakama, čvrsto zastupajući interese Srpske.\nU dnevni red 35. sjedinice uvrštene su nove tačke, među kojima je imenovanje parlamentarnog vojnog povjerenika BiH, te izbor člana Visokog sudskog i tužilačkog savjeta BiH.\nPredsjedavajući Kluba poslanika SDA Asim Sarajlić izrazio je u ime Kluba nezadovoljstvo zbog skidanja sa dnevnog reda sjednice Predstavničkog doma parlamenta BiH tačke o smjeni ministra inostranih poslova BiH Zlatka Lagumdžije.\n“Za nas je indikativno objašnjenje zamjenika predsjedavajućeg Predstavničkog doma Milorada Živkovića koji je rekao da je ovdje riječ o pitanju interesa i pitanju određivanja partnera u vlasti. Očigledno je da ćemo tek u narednom periodu saznati šta je to Lagumdžija dao na uštrb BiH i građana, kako bi zadovoljio oba partnera iz Republike Srpske (SNSD i SDS), koji su glasali za skidanje te tačke dnevnog reda”, rekao je Sarajlić novinarima.\nOn smatra da je Lagumdžija “kreator političkog haosa u BiH”, zbog čega je, kako je rekao, i kažnjen na lokalnim izborima, kao i odlaskom prvog saradnika Željka Komšića iz SDP BiH.


Počela sa radom aplikacija putem koje građani mogu da prijave divlju deponiju | Ekspres.net\nR. E. / Pro.tok21\nU okviru projekta Proširenje mreže prikupljanja otpada na teritoriji grada Smedreva, nakon uspešno realizovanih prvih aktivnosti u vidu informativno-edukativnih\nPovezane vesti - Od vazduha se (ne) živi\nZapočet je drugi segment projekta. Kreirana mobilna aplikacija za mapiranje divljih deponija u širem području grada, i uspostavljanje mape divljih deponija na sajtu organizacije, omogućava aktivno uključivanje svih građana Smedereva u rešavanje problema upravljanja otpadom. Sa jedne strane, vidljivost problema postaje veća, što treba da dovede do promene kulture, te i pozitivnih rezultata zagovaranja kod nadležnih organa, a sa druge strane - pritisak javnosti raste, piše Pro.tok21.\nPreko aplikacije pod nazivom Prijavi deponiju, koja se može besplatno preuzeti i na Google PLay Store-u i na Apple Store-u, svi korisnici pametnih telefona mogu da uslikaju divlju deponiju i na taj način doprinesu "crnoj mapi" na sajtu organizacije. Fotografisanjem deponija, direktno se postavlja tačna lokacija na mapi, a broj deponija zavisiće od ažurnosti i volje građana. Tokom rada aplikacije, dobiće se podaci i rezultati koji će biti temelj za okrugli sto i otvaranje dijaloga svih aktera važnih za rešavanje ovog problema. Na taj način, preduzimaju se koraci ka boljem upravljanju otpadom u našem gradu.\nPovezane vesti - INTERVJU KRISTINA POGRMIĆ MAJKIĆ: Preživeti plastiku\nsmederevo aplikacija divlja deponija


Još danas i sutra je moguća prijava za konkurs za "Program promocije preduzetništva i samozapošljavanja“.\nPočetnici u poslovanju, preduzetnici, predstavnici mikro i malih privrednih društava mogu da konkurišu i i pod povoljnim uslovima dobiju kredite za nabavku opreme i obrtnih sredstava.\nUkupna raspoloživa sredstva za realizaciju programa iznose 300.000.000,00 dinara, istakla je Tamara Dunđerović, rukovodilac Centra za programe podrške privredi, mikro, malim i srednjim privrednim društvima Privredne komore Srbije.\nObjašnjava da su različita interesovanja za ulaganja počev od proizvodnje hrane i pića, obuće, odeće, nameštaja, kozmetike, preko trgovine, ugostiteljstva, transporta i konsaltinga do IT i otvaranja stomatoloških ordinacija.\nNajviše zainteresovanih je u Beogradu, Novom Sadu, Valjevu, Kruševcu, Nišu... Podseća da je PKS organizovala tokom novembra i decembra prezentacije Programa u sedištima regionalnih komora, na kojima je učestvovalo više od 500 zainteresovanih, kako bi se privrednici i budući preduzetnici što bolje upoznali sa uslovima. Program promocije preduzetništva i samozapošljavanja usvojila je Vlada Srbije, a rezultat je aktivnosti definisanih Memorandumom o saradnji Vlade Srbije i Nemačke razvojne banke (KfW).\nRealizuje ga Kancelarija za upravljanje javnim ulaganjima, u saradnji sa Ministarstvom privrede i Fondom za razvoj, uz stručnu podršku Nemačke razvojne banke (KfW) i Privredne komore Srbije kao partnera u implementaciji.\nProgram obuhvata sve ključne aspekte podrške neophodne za uspeh start ap projekata - petodnevnu obuku za izradu poslovno - investicionog plana, povoljne bankarske kredite kod komercijalnih banaka, partnera u projektu, garanciju za kredite, bespovratna sredstva (grant) korisnicima koji uspešno otplate kredit u iznosu do 20 odsto ukupnog investicionog ulaganja koje se finansira u okviru Programa (maksimalan iznos bespovratnih sredstava 360.000 dinara).\nPovoljni bankarski krediti u maksimalnom iznosu od 3.600.000 dinara dodeljivaće se za finansiranje investicija (nabavku proizvodne opreme, mašina, postrojenja, sadnica, kupovinu ili adaptaciju poslovnog ili proizvodnog prostora), kao i za obrtna sredstva, uz povoljne uslove otplate i pogodnosti u vidu niže kamatne stope koja je fiksna u maksimalnom iznosu od 5,99 odsto na godišnjem nivou.\nCilj programa podrške, u kojem su za partnerske banke izabrane Rajfajzen banka, Unikredit banka i Poštanska štedionica, jeste da doprinese stvaranju stimulativnog ambijenta za početnike u poslovanju, unapređenju uslova poslovanja u sektoru MMSP i preduzetništva, navodi se u saopštenju PKS.


Naučnici pretpostavljaju da mu je gromada teška 300 kilograma otkinula glavu kada se srušila na njega, a analiza njegovog desnog stopala navodi na zaključak da je bio invalid i zbog toga nije uspeo da se spase kada se 79. godine nove ere desila erupcija koja je zatrpala grad kamenjem i pepelom i usmrtila oko 30.000 ljudi.\nMuškarac, star oko 35 godina, ostao je da leži na leđima, nakon što ga je za zemlju prikovala stena.\nMasimo Osana, direktor arheološkog nalazišta Pompeja, okarakterisao je otkriće kao “dramatično i izuzetno”.\nOd 1.150 ljudi, čiji su ostaci otkriveni u Pompeji, 394 ubili su kamenje koje je izbacio vulkan ili fragmenti srušenih građevina. Preostalih 756 žrtava stradalo je u piroklastičnim strujama - vrelim oblacima pepela i gasova.\nKostur deteta, koje je tragično nastradalo u erupciji, otkriven je u februaru u ruševinama javnog kupatila u Pompeji. Arheolozi pretpostavljaju da su dete, koje je imalo sedam-osam godina, ubili smrtonosni vulkanski gasovi dok je tražilo zaklon. Ostaci su u aprilu odneti sa nalazišta radi daljeg proučavanja, uključujući i DNK test, kako bi se utvrdio pol deteta.


Press Online :: Društvo :: Vučković: Prave uštede ne dolaze samo ukidanjem agencija\nVučković: Prave uštede ne dolaze samo ukidanjem agencija\nUkidanjem pojedinih agencija, fondova i sličnih institucija biće ostvarene male sutinske utede u budžetu Srbije i to uglavnom na zaradama zaposlenih u njima i u nekim slučajevima na zakupninama, izjavio je danas član Fiskalnog saveta Vladimir Vučković.\nOn je istakao, na konferenciji za novinare, da će prava reforma nastati onda kada se vidi da li su svi ranije planirani projekti i programi tih institucija potrebni.\nPrema njegovim rečima, sledeći korak trebalo bi da bude da se "prečešljaju" javne nabavke, specijalizovane usluge i usluge po ugovoru tih institucija i tek kad se na tome smanje rashodi biće napravljene prave uštede.\n"Nije poenta samo u ukidanju agencije kao pojma, već treba videti šta je sa njihovim rashodima pošto sve one imaju svoje projekte i programe", rekao je on.\nGovoreći o predlogu izmena Zakona o budžetskom sistemu, Vučković je ocenio da je pozitivna promena ukidanje pojma sopstvenih prihoda budžetskih korisnika, jer su ta sredstva uglavnom neracionalno trošena.\nMeđutim, zabrinjava što je ostavljena mogućnost da nadležna ministarstva prave spisak korisnika čiji prihodi idu u budžet, jer će tako opet biti moguće da se deo sredstava vodi izvan računa trezora, dodao je on.\nTakođe, nije dobro što je predviđeno da se za pojedine budžetske korisnike sopstveni prihodi ukinu tek od 2014. godine, rekao je Vučković.\nPrema njegovim rečima, pozitivna promena je zakonsko uređivanje taksi i naknada time što će od sada one moći da se donose samo zakonom, ili uz dozvolu Ministarstva finansija.\nŠto se tiče predloga zakona koji predviđa ograničavanje maksimalnih zarada, on generalno može da dobije dobru ocenu, ali nije dobro što nisu obuhvaćene sve vrste poslova u javnom sektoru već važi samo za rukovodioce i pomoćno i tehničko osoblje, rekao je Vučković.\nOn je ukazao i da su od te odluke izuzeta pojedina javna preduzeća, ali da to nije jasno precizirano već se kaže da su to ona preduzeća izložena konkurenciji na tržištu, dodao je on.\nVeliki napredak napravljen je i na Zakonu o javnim preduzećima i zadovoljavajuće je definisan postupak javnog konkursa za izbor direktora, međutim nedostatak je što komisiju za imenovanje koja odlučuje koji kandidati ispunjavaju uslove imenuje vlada i, osim toga, daje i konačnu reč ako više kandidata ispunjava uslove, naveo je Vučković.\nIstovremeno, trebalo bi razmotriti i mogućnost da se i članovi nadzornog odbora imenuju na osnovu javnog konkursa, ukazao je on.


Kosovo: U skupštini suzavac, privođenja, izlazak opozicije\nPolicija Kosova je u zgradi Skupštine privela je dva poslanika pokreta Samoopredjeljenje, Saljih Saljihua i Mutahera Haskuku, potvrđeno je iz ovog pokreta. Saljihu je u četvrtak aktivirao suzavac u sali,dok je Haskuka tokom sjednice polio vodom premijera Isu Mustafa.\n“Nema vode koja može oprati kriminal vlasti. Naš protest će se pojačati i, ovu kriminalnu vlast može zaustaviti samo narod, na ulicama i trgovima”, napisali su iz ovog pokreta.\nOpozicija je danas u dva navrata aktivirala suzavac te potom zauzela i govornicu sa koje su pozvali gradjane na proteste 26. marta.\nIsmailj Kurtiši iz pokreta Samoopredjeljenje je u ime ujedinjene opozicije zatražio od svih poslanika da „doprinesu normalizaciji situacije na Kosovu“.\n„Sve dok je Isa Mustafa na čelu vlade, čovek koji je prekršio Ustav a to mi nismo rekli već Ustavni sud, i on je priznao da je prekršio Ustav a nije prihvatio da povuče sporazum koji je oštetio zemlju, normalizacije neće biti“, kazao je on.\nNakon toga opozicija je napustila salu, a poslanici vladajućih partija nastavili su raditi po dnevnom redu.\nPremijer Kosova, Isa Mustafa, koji je rekao da ne vidi razloga da se opozicija ponaša na ovaj način, dodajući da je važno da država funkcionira kako treba. On je kazao da ni jednom nije ugrozio Ustav Kosova


SOLIS-NEKRETNINE 29-Sep-21 871 3\nRazlika između većih poslovnih prostora i manjih lokala je upravo u njihovoj veličini koja se meri u kvadratima. Veličina poslovnog prostora klasifikuje to da li se misli na poslovnu zgradu i veći poslovni prostor ili manji lokal.\nInvestitori sve češće grade velike poslovne zgrade koje kasnije planiraju izdavati!\nU poslednje vreme sve je veća ponuda velikih poslovnih prostora poput većih zgrada, koji se nude na prodaju. Agenti nekretnina se sve češće susreću sa investitorima koji žele izgraditi veću poslovnu zgradu, koju će jednog dana izdavati. Investitori se uglavnom odlučuju za kupovinu placeva na kojima ne grade stambeno poslovne objekte, nego isključivo poslovne.\nZanimljivo je da pojedini investitori poznaju poslovne ljude iz IT sektora, kojima često za poslovanje nedostaje velika poslovna zgrada. Investitori znaju da će izgrađen poslovni objekat odmah moći prodati ili ga eventualno rentirati.\nSolis nekretnine u svojoj ponudi poseduju veći broj velikih poslovnih prostora, kao i manjih lokala!\nKada se prodaje veća poslovna zgrada u ponudi se retko kada formira cena po kvadratu, jer je lokacija ta koja određuje prodajnu cenu poslovnog prostora bilo koje veličine. Lokacija i veličina određuju za koju je poslovnu namenu takav poslovni prostor adekvatan, jer jedno je ako lokal nudi mogućnost prodajnog salona automobila ili kompanije iz IT sektora.\nŠto se manjih lokala tiče, što je manji lokal a atraktivnija lokacija postiže se bolja cena. Za jedan takav uslovno rečeno manji lokal na atraktivnoj lokaciji cena kvadrata može započeti sa 5.000 Eura, a krajnja cena može dostići i 10.000 Eura.\nU poslednje vreme je velika ponuda manjih lokala u Novom Sadu, pre svega jer poslovni ljudi na žalost odustaju od biznisa koji su pokrenuli, a razlog se zna to je trenutna pandemija virusa.\nU ponudi velikih poslovnih prostora prodajna cena se ne formira po kvadratu već po kompletnom objektu!\nProdajna cena lokala može biti povoljna u slučaju da je prodavcu lokala hitno potreban novac. U ovakvim slučajevima može se desiti da potencijalni kupci pronađu lokal na atraktivnoj lokaciji po izuzetno povoljnoj ceni.\nZanimljivo je napomenuti kako su ponekad prodavci lokala raspoloženi da osim samog lokala, prodaju i razrađen posao tačnije brend koji su stvorili. Dešava se da neki lokali postižu astronomske cene, tako je jedan lokal veličine 8 kvadrata u Jevrejskoj ulici prodat po neverovatnoj ceni od 150.000 Eura. Lokal nije slučajno dostigao ovako visoku cenu, jer je isti bio konstantno u radu sa dobro razrađenim poslom.\nLokal može imati povoljnu prodajnu cenu ako je prodavcu hitno potreban novac!\nKada navodimo ko su najčešći kupci lokala u Novom Sadu iz inostranstva, onda odmah možemo navesti Rusiju. Kada je agentica Solis nekretnina pitala jedan bračni par iz Rusije zašto kupuju nekretninu baš u Srbiji, a ne nekoj drugoj zemlji na svetu, oni su odgovorili kako misle da je izuzetno dobro živeti u Srbiji.\nPosebno je zanimljiv drugi razlog koji su naveli, a to kako smatraju da se u Srbiji za proizvodnju povrća i voća i uopšte hrane ipak još malo koriste pesticidi. Isto tako su naveli kako im Srbija odgovara za život jer su naši ljudi izuzetno ljubazni, a da im Novi Sad kao grad odgovara za život jer na svakom ćošku ima prodavnica.\nNekretnine u Novom Sadu najčešće kupuju ljudi iz Rusije!\nNovi Sad ne poseduje deo grada gde se jedna do druge grade poslovne zgrade, kao što je to sluačaj recimo sa Starom Pazovom pa i Banja Lukom. Poslovni objekti koji se grade u Novom Sadu nekako su raštrkani i nema ih u nekoj koncentraciji na jednom mestu.\nSolis nekretnine imaju oko godinu dana u ponudi plac u produžetku Novog Naselja i u ovom trenutku cena tog placa i nije toliko visoka. Oko tog placa su izgrađena dva ogromna poslovna objekta i nije čudo da investitori dolaze iz sve popularnijeg i imućnijeg IT sektora. Kako smo naveli, Novi Sad nema neki određeni deo grada gde su koncentrisani novoizgrađeni poslovni objekti.\nMišeluk je svakim danom sve popularniji što se tiče izgradnje velikih poslovnih objekata, ali i luksuznih vila. Zbog toga je cena placeva na Mišeluku otišla na gore, a treba napomenuti kako su u tom delu grada nikla i dva značajna objekta, zgrada RTV Vojvodine i nova bolnica.\nVeliki poslovni objekti se ne grade samo u jednom delu Novog Sada!\nAgent Solis nekretnina Gabriela Orosi smatra, kako nema velike razlike u prodajnoj ceni većih korišćenih i novih poslovnih objekata. Novoizgrađeni poslovni prostori se najčešće prodaju u sirovom stanju i investitor koji ga planira prodati ili rentirati, zna da će novi kupac ili zakupac taj prostor urediti onako kako odgovara poslovnoj nameni njegovog budećeg poslovnog objekta.\nAko govorimo o poslovnom prostoru koji je već bio korišćen, jasno je da je taj objekat u suštini već priveden nameni. To znači da za taj poslovni prostor nisu potrebne velike adaptacije, već da isti samo treba u osnovi privesti nameni. Naveli smo u kratkim crtama koja je razlika novih i korišćenih poslovnih prostora i zbog čega nema velike razlike u prodajnoj ceni ili ceni najma ovakvih poslovnih prostora.\nTreba navesti još i starije poslovne prostore koji najčešće imaju rešen parking prostor i to je velika prednost starijih poslovnih prostora, jer se parking prostori kod novih izgrađenih poslovnih prostora, posebno plaćaju.\nNema velike razlike u prodajnoj ceni većih novih ili korišćenih poslovnih prostora!\nNajčešće namena poslovnih prostora je za svakim danom sve napredniji IT sektor, a takvi poslovni prostori su interesantni i velikim trgovinskim lancima koji jedva čekaju da se poslovna zgrada završi, kako bi je što pre priveli nameni i počeli sa trgovinom. Često se dešava da se poslovni prostori unapred prodaju, još pre nego što je investitor iskopao prvi ašov zemlje. Velikim trgovinskim lancima ne odgovaraju visoke sume za zakup poslovnih objekata i zato se najčešće odlučuju za kupovinu velikih poslovnih objekata.\nKompanijama koje se bave proizvodnjom, odgovaraju određeni tipski objekti koji moraju posedovati sve potrebne zakonske okvire za poslovanje proizvodne kompanije. I proizvodne kompanije se sve češće odlučuju za izgradnju svojih velikih poslovnih objekata, jer im se to više isplati nego najam poslovne hale koju moraju prilagoditi svojim potrebama, a jasno je da bi ih to možda više koštalo nego da izgrade svoj poslovni prostor.\nMože se reći da banke odobravaju kredite za kupovinu većih poslovnih objekata i prostora. To su uglavnom investicioni krediti (nisu stambeni ili keš krediti), a ovaj tip kredita se podiže na osnovu firme. Da bi se obezbedio investicioni kredit, potrebno je da firma posluje najmanje i neprekidno dve godine, kao i da ima dovoljno prihoda da može otplaćivati taj kredit.\nVelike poslovne prostore najčešće grade ili kupuju kompanije iz IT sektora i novi trgovinski lanci!\nNajčešća namena manjih lokala je zanatstvo poput butika, tašnara koji proizvode i popravljaju tašne, obućari koji popravljaju cipele, serviseri raznih mašina, bele tehnike ili kućnih aparata koji se koriste u domovima. Restorani pa i manje pekare ne mogu funkcionisati u manjim lokalima, jer je poznato da oni moraju posedovati kuhinju ili radionicu, prostorije koje moraju ispunjavati sve propisane zakonske okvire, kao i da lokalu mogu prići dostavna vozila.\nPoželjno je da ugostiteljski objekti pa i manji marketi ipak imaju i ulaz-izlaz sa zadnje strane naspram glavnog. Jasno je da se većini malih lokala dostavna vozila ne mogu fizički potpuno približiti. Oni koji poseduju manje lokale gledaju da ih izdaju za sledeće tipove poslovanja: menjačnice, zalagaonice, trafike...\nLokacija je presudna u formiranju cene lokala!\nCena malih lokala zavisi pre svega od same lokacije na kojoj se lokal nalazi i upravo ta lokacija je presudna za cenu. Ako lokal promeni vlasnika u kojoj neka firma već posluje, povoljnost za novog vlasnika je u tome što od samog početka ima sigurnog zakupca koji i dalje želi ostati u zakupu.\nZanimljiv je primer lokala veličine 38 kvadrata u blizini Kosovske ulice na Podbari, a cena lokala je 1600 Eura po kvadratu. Ovaj lokal je u izuzetno dobrom stanju i na odličnoj lokaciji u blizini centra Novog Sada, a čak bi mogao da bi se koristi i kao stan, sem ako nekom budućem vlasniku ne bi smetao veliki stakleni portal koji je zaštićen rešetkama.\nNije tačno da na Bulevaru Oslobođenja nema slobodnih lokala na prodaju, ali smo saznali nešto veoma interesantno da nije svejedno da li ćete lokal kupiti na parnoj ili neparnoj strani ovog bulevara. Jedan klijent Solis nekretnina je naveo kako je drastična razlika za poslovanje lokala na parnoj ili neparnoj strani bulevara i da na neparnoj strani nikada ne bi kupio lokal.\nRekao je agentu agencije da mu pronađe lokal na parnoj strani bulevara i da će ga odmah kupiti, a razlog takvog njegovog stava je poprilično neobičan. Kada je pitan zbog čega ima takav stav odgovorio je kratko:\n„Kada dođe leto i kada su velike vrućine, ljudi uglavnom idu sa parne strane, jer na tom delu bulevara zgrade prave hladovinu."\nRazmišljanje je izuzetno interesantno jer se smatra da lokali koji prodaju brzu hranu, restorani, kafići ili poslastičarnice, tokom letnjih dana verovatno ne bi mogli finansijski da opstanu. Da li je ovo mišljenje ispravno, ostavljamo svakom kupcu ili zakupcu lokala na procenu.\nSmatra se da lokali sa parne strane Bulevara Oslobođenja u Novom Sadu finansijski uspešnije posluju od lokala na neparnoj strani a naročito tokom leta!\nAko se pitate da li postoji razlika u funkcionisanju tržišta nekretnina pre i za vreme pandemije virusa... Da razlika postoji i to drastična. Na žalost u poslednje vreme je primetan sve veći broj praznih lokala u Novom Sadu koji se izdaju ali i prodaju. Veliki broj lokala je zatvoren zbog nepovoljne zdravstvene situacije sa Corona virusom i mnogi privrednici nisu bili u mogućnosti da nastave poslovanje, samim tim i da plaćaju zakup. Slična je situacija u sa vlasnicima praznih lokala koji nisu bili u mogućnosti da finansiraju redovne mesečne obaveze te su bili prinuđeni da prodaju svoj lokal.\nŠto se velikih poslovnih prostora tiče u svetlu ove nepovoljne situacije, naglasak je na tome da ako je neko imao veliki poslovni prostor koji je izdavao jednoj osobi, a ta osoba nije mogla više plaćati zakup, vlasnik se ipak nije odlučivao na prodaju velikog poslovnog prostora. U novonastaloj kriznoj situaciji mnogi vlasnici većih poslovnih prostora i lokala, došli su na ideju da recimo poslovni prostor veličine 200 kvadrata, adaptiraju u četiri manja lokala veličine 50-tak kvadrata. Naravno da je osnovna ideja vlasnika većih lokala, kako će znatno lakše moći izdati manje lokale iako za znatno manju sumu, ali je i to bolje nego da ne može uopšte izdati veliki lokal.\nDrastična je razlika u funkcionisanju tržišta nekretnina pre i za vreme pandemije Corona virusa!\nEvidentno je kako je domaći IT sektor jedna od retkih privrednih grana u Srbiji koja ne oseća negativne posledice pandemije virusa, čak suprotno. Zaposleni u IT industriji bez ikakvih problema mogu da rade svoj posao i onlajn u poslovnom prostoru uz sve primene dezinfekcije i bez potrebe za fizičkim kontaktom sa klijentima. Kompanijama iz IT sektora čak i odgovaraju veći poslovni prostori, jer tako mogu organizovati propisani razmak zaposlenih.\nSituacija koja je prisutna već skoro dve godine, dovela je i do smanjenog interesovanja klijenata za kupovinom i najmom lokala. Klijenti su izuzetno oprezni u ovoj situaciji i dobro razmisle pre nego što će kupiti ili iznajmiti neki veći poslovni prostor pa i manji lokal, jer nisu sigurni da li će moći uspešno poslovati.\nSituacija sa Corona virusom je dovela do smanjenog interesovanja za kupovinu lokala!\nLuksuznim lokalima se smatraju oni lokali koji se nalaze na top lokacijama u našem gradu. To znači da se luksuznim lokalom može smatrati i lokal koji nije posebno luksuzno uređen, ali se nalazi na odličnoj lokaciji. Ako se lokal nalazi na najboljoj lokaciji u jednom je nivou i još je posebno luksuzno opremljen (mermer na podu, spušteni plafoni sa ugrađenom luksuznom rasvetom), takav lokal je izuzetno cenjen kod potencijalnih kupaca koji se bave nekim privatnim biznisom. Prilikom kupovine ili rentiranja, luksuzni lokali dostižu visoku cenu prodaje ili rentiranja.\nLukusuzno opremljeni lokali koji se nalaze na najcenjenijim lokacijama u Novom Sadu, mogu dostići prodajnu ceni i do 10.000 Eura po kvadratu. Lokali postaju luksuzni samim tim ako su izgrađeni u nekom novom poslovnom objektu i samim tim što je lokal potpuno nov. Klijenti u poslednje vreme znaju vrlo jednostavno prokomentarisati lokal koji je izgrađen u novom objektu pa kažu: „Novo je novo“.\nIma klijenata koji su ranije kupili lokal koji su adaptirali tako da izgleda kako se kaže „Svetski“ i jasno je kako će ako se na prodaju tog lokala odluče, taj svoj lokal brzo prodati i za naravno izuzetno visoku cenu. Dobar je primer čoveka koji je posedovao svoj butik u lokalu od svega 20-tak kvadrata koji je fenomenalno adaptirao-uredio, a kada se odlučio na prodaju svog lokala za njega je dobio približno 90.000 Eura.\nLuksuznim lokalima u Novom Sadu smatraju se i oni koji nisu posebno uređeni ali se nalaze na top lokaciji!\nKlijenti često traže posebne lokacije lokala koji žele kupiti ili ih iznajmiti, jer smatraju kako je određena lokacija dobra za tip posla koji obavljaju. Moramo opet spomenuti IT sektor jer ovom tipu privrede lokacija apsolutno nije bitna za uspešno poslovanje kompanije.\nOvim kompanijama nije bitno da li se poslovni prostor nalazi na Telepu, Salajci, a čak im sam centar grada ne odgovara pre svega zato što zaposleni u IT kompanijama uglavnom poseduju svoje automobile, što znači da je za zaposlene potreban veliki broj parking mesta. Zato je izvesno da će neka IT kompanija pre kupiti ili zakupiti poslovni prostor koji se nalazi na onim lokacijama gde poslovni objekat poseduje 20 pa i 30 parking mesta.\nPonekada je potrebno samo malo mašte i volje da bi se neki poslovni prostor smatrao luksuznim!!!\nSmatra se kako je najbolja, najtraženija ili bolje rečeno najisplativija investicija, kupovina ili najam manjih lokala u Zmaj Jovinoj i Dunavskoj ulici. Ovo su sasvim sigurno dve najbolje lokacije, jer njima prolazi veliki broj ljudi i to što u ovim ulicama nema saobraćaja. U ove dve ulice rado svraćaju i porodice sa malom decom baš zbog toga što ne saobraćaju automobili te se deca bezbedno mogu šetati i igrati.\nTreba napomenuti i kako se svi lokali u Dunavskoj ulici nalaze u starim kućama i da je uglavnom dokumentacija tih lokala uglavnom problematična. Često je pojedinim stanovima pa i sobama u tim kućama promenjena namena iz stambenog u poslovni prostor, ali se u delovima tih kuća i dalje živi.\nIspravna dokumentacija lokala presudna je u odluci klijenata da kupe neki poslovni prostor!\nAko nas interesuju cene lokala na top lokacijama, odmah možemo navesti upravo lokal u Dunavskoj ulici veličine 80 kvadrata, koji je prodat za 250.000 Eura. Najskuplji poslovni prostor prodat je u ulici Modene koja se nalazi u centru Novog Sada, a za kvadrat pomenutog lokala kupac je izdvojio neverovatnih 11.026 Eura.\nU kompletnoj priči matematika je sigurno odradila veći deo posla, jer slobodno možemo reći kako je to možda i najbolja lokacija u gradu. Može se reći kako je ovo životna investicija namenjena sadašnjim i generacijama koje dolaze i koje će dugi niz godina poslovati u ovom lokalu. Iako najskuplji i ovaj lokal je pronašao svog kupca ili kako se to praktično kaže: „Svaka roba ima svog kupca“. Treba svakako napomenuti kako pojedini lokali na Bulevaru Oslobođenja dostižu milionske vrednosti.\nKvadrat najskupljeg poslovnog prostora u Novom Sadu plaćen je 11.026 Eura!\nLokali koji se prodaju po najpovoljnijoj ceni nude se na krajnjim delovima grada, a često se povoljni lokali mogu pronaći na Novom Naselju gde je veliki broj garaža pretvoren u poslovni prostor. Ovakvi lokali su idealni za poslovanje nekog podruma pića ili malu piljarnicu, jer ispunjavaju minimum nekih zakonskih propisa i što je najvažnije, mogu se kupiti za izuzetno pristojnu cenu.\nZa kupovinu manjih lokala najidealniji bi bio neki stambeni kredit ili neki tip kredita koji se uzima kao investicioni kredit firme. Investicioni kredit za kupovinu manjih lokala je prihvatljiv jer u tom slučaju imamo firmu kao kupca lokala. Na žalost stambeni krediti za kupovinu manjih lokala banke ne odobravaju, jer je to namenski kredit za rešavanje stambenog problema.\nLokali sa najpovoljnijom cenom nude se na prodaju na obodima Novog Sada!\nStranci kupuju poslovne prostore u Novom Sadu pre svega za potrebe rada neke svoje ekspoziture u našoj zemlji. Stranci u našu zemlju dolaze sa svojom kompletnom proizvodnjom i grade svoje poslovne objekte, jer im se to više isplati od najma.\nPotpuno je jasno da stranci pokreću u našoj zemlji svoj biznis, jer prepoznaju neki svoj finansijski interes. IT sektor je u našoj zemlji i dalje u ekspanziji i to je odlično za napredovanje svake države pa i naše, a sigurno je i to da stranci prepoznaju kvalitet koji poseduju naši mladi obrazovani ljudi.\nStranci pokreću svoj biznis u Srbiji jer prepoznaju svoj finansijski interes!\nTreba svakako napomenuti kako su penzioneri finansijski izuzetno stabilan deo našeg društva. Oni nisu kupci poslovnih prostora, ali je sigurno i to da su postali pravi pokretači mlađe generacije.\nStarija populacija često zna mladoj generaciji dati savet pa i neku poslovnu ideju, jer je njihova kreditna sposobnost kratkog veka, ako mislimo na njihovu eventualnu finansijsku pomoć usmerenu na neki vid kredita. Izvesno je i to da je starija generacija odličan pokretač ideje da mladi žive samostalno, potpuno izdvojeno od svojih roditelja koji su penzioneri.\nSmatra se kako je strarija populacija pokretač mlađe generacije!\nGabriela Orosi iz Solis nekretnina se nada da ova situacija sa virusom neće još dugo potrajati. Ona kaže kako prometa nekretnina ima, ali se zna da je ova krizna situacija neizbežno dovela do smanjene prodaje poslovnih prostora. Stambeni prostori se odlično prodaju te se nade polažu u oporavak tržišta nekretnina što se prodaje poslovnih prostora tiče.\nIzgradnja poslovnih zgrada i većih poslovnih prostora je nekako raštrkana u raznim delovima Novog Sada. Razvoj većih nazovimo ih poslovnih gradova, moguće je pre svega na Sremskoj strani grada ili eventualno lokacija na potezu od Novog Naselja preko Veternika i Futoga ka Bačkoj Palanci.\nNa ovom prostoru još postoji veliki broj njiva koji nije isparcelisan i upravo ova lokacija je izvesna za izgradnju ozbiljnih poslovnih objekata. Potez prema Rumenci je isto dobar za izgradnju poslovnih objekata, ali postojeći nadvožnjak za sada ipak takvu mogućnost otežava.\nposlovni prostor poslovni prostori novi sad poslovni prostor novi sad\nOdlična ponuda, vene jesu velike, ali šta ćete zlatno je doba, svako hoće da otvori svoj biznis\nIma biznisa kojima lokacija nije mnogo bitna, pa može i Rumenka. Ali, da želim da otvorim prodavnicu, birala bih sigurno Bulevar Oslobođenja.\nPonuda je dobra, a bogami i cene.\nKupovina prvog stana i povrat PDV-a (52203)\nŠta je garsonjera (27480)\nEnergetski efikasne zgrade u Novom Sadu (23541)\nstanovi detelinara manja mesta gradska kuća novi sadkada kupiti nekretninuvocnjak kako kupiti vocnjakposaoželeznička stanica novi sad jednosobni stanovi cena kvadrata stanovagarsonjerasinagoga najpoznatije građevinelokali novi sad


Protest izdavača i knjižara - Bizlife.rs\nProtest izdavača i knjižara\n11:34 Beograd, 01/11/2011\nUdruženje izdavača i knjižara Srbije uputilo je u ponedeljak protest zbog njihovog izostavljanja iz svih organa i radnih tela 56. sajma knjiga, iako ovo udruženje okuplja 120 izdavačkih kuća.\nPored pogrešne odluke o povećanju cene zakupa, odbijanja da se snize cene ulaznica na 150 dinara, i neuvažavanja primedbi na raspodelu prostora, Odbor za organizaciju Sajma knjiga je, navodi se u protestu, formirao žiri “bez dovoljnog javnog kulturnog kredibiliteta, ne vodeći računa o elementarnom sukobu interesa”. To je, kaže se dalje, doprinelo znatno smanjenoj poseti na ovogodišnjem sajmu knjiga u Beogradu i omalovažavanju vrednih izdavačkih poslova između dva sajma:\n“Sa ovakvom politikom organizatora Udruženje izdavača i knjižara Srbije ne može da se pomiri, te zahtevamo hitne i korenite promene načina organizacije, uz dostojno poštovanje izdavačke profesije. Moramo podsetiti na to da se cela manifestacija i njena duga tradicija zasnivaju na radu izdavačkih asocijacija nekadašnje Jugoslavije, a sada Srbije, da sve troškove manifestacije snose sami izdavači plaćanjem zakupnine, pa nema baš nikakve logike da politikanti izvan naše struke donose (nerazumne) odluke i raspolažu našim sredstvima i godišnjim rezultatima.”\nU protestu se kaže da se na primeru rada žirija vidi “kuloarski pristup i potcenjivački rad prema izdavačkoj industriji i srpskoj kulturi uopšte”.\n– U godini koja je u znaku dvostrukog jubileja našeg nobelovca Ive Andrića, kada su se izdavači potrudili da je dostojno obeleže mnogobrojnim i raznovrsnim tragalačkim izdanjima, organizator je poručio javnosti da su od književnosti važniji stripovi i “povest gej i lezbijskog života i kulture”. Isti žiri, plaćen našim parama zarađenim na našem tržištu, naveo je da su iza nas dve godine devastiranog izdavaštva!\nNapominjući da šira javnost zna da je upravo izdavaštvo ono što je u kulturi Srbije najvitalnije, iz udruženja poručuju da, i pored svega, ostaju otvoreni za razgovor sa nadležnima o načinu organizovanja narednog sajma knjiga u Beogradu.


Međunarodni dan lica sa invaliditetom - Stevanović: Činimo sve da poboljšamo položaj vojnih i invalida rada - infoBirač\nMeđunarodni dan lica sa invaliditetom – Stevanović: Činimo sve da poboljšamo položaj vojnih i invalida rada\n3 Decembra, 2018 3 Decembra, 2018 admin\nMeđunarodni dan lica sa invaliditetom\nStevanović: Činimo sve da poboljšamo položaj vojnih i invalida rada\nGradonačelnik Zvornika Zoran Stevanović rekao je danas da Gradska uprava čini sve da poboljša materijalni i svaki drugi položaj ratnih vojnih invalida, invalida rada i slabovidih lica. Stevanović je istakao da su gradska udruženja ranih vojnih invalida, invalida rada i slijepih i slabovidih lica prisutna u gradskom budžetu, odnosno da se za ova udruženja svake godine izdvaja sve više budžetskih sredstava za unapređenje njihovog rada i položaja.\nOn je na javnoj tribini, povodom 3. decembra – Međunarodnog dana lica sa invaliditetom, podsjetio da su, u okviru programa rješavanja stambenih pitanja, sve porodice ratnih vojnih invalida na području grada Zvornika, stambeno zbrinute.\n„Ponovo će biti raspisan konkurs resornog ministartsva za rješavanje stambenih pitanja ove kategorije i ako je neko neopravdano zaobiđen u prethpodnom periodu ili se iz nekih svojih razloga nije prijavio, sada će biti prilika da se prijavi za rješavanje svog stambenog pitanja“, rekao je Stevanović.\nPoručivši invalidnim licima da nastave da se bore za svoja prava i da popravljaju svoj materijalni i zdravstveni položaj, Stevanović je naglasio da je izuzetno dobro u svemu tome što u ovim licima i njihovim udruženjima vidi snagu i energju da svakim danom popravljaju svoj status.\nPredsjednik Udruženja ratnih vojnih invalida Zvornik Dragislav Mijanović rekao da se problem invalidnih lica najviše ogleda i u arhitektonskim barijerama, jer još uvijek svi prilazi gradskim institucijama i ustanovama nisu prilagođeni invalidnim licima.\n„Svake godine u tom pogledu ima pomaka, ali u cjelini nije to dovoljno da potpuno budu zadovoljna invalidna lica“, rekao je Mijanović i dodao da je ratnim vojnim invalidima jako bitno da ne čekaju u redu kod ljekara ili da specijalističke preglede čekaju po nekoliko mjeseci.\nMijanović je izrazio zadovoljstvo u pogledu zapošljavanja ratnih vojnih invalida i članova njihovih porodica.\n„Ove godine po raznim osnovama zaposleno je 26 lica iz ove kategorije stanovništva i nastavićemo dobru saradnju sa javnim i privatnim sektorom u cilju daljeg zapošljavanja, naročito djece invalidnih lica“, rekao je Mijanović.\nPredsjednik Saveza invalida rada grada Zvornika i opštine Osmaci Radenko Josipović rekao je da je neophodno popraviti materijalni položaj invalida rada kako bi time bar malo sačuvali ono malo zdravlja što im je ostalo. Josipović je dodao da je, sam po sebi, težek život ove populacije zbog starosti, radne iscrpljenosti i stečene invalidnosti.\nJavnoj tribini, osim invalidnih lica, prisustvovali su predstavnici Gradske uprave, zdravstvenih ustanova, kao i drugih opštinskih institucija i ustanova.\nŽeljko Nestorović fudbalski trener i književnik iz Zvornika – Fudbal i pisanje mogu zajedno\nI u Zvorniku sve mjere produžene do 27. aprila


Izložba akvarela Olivere Popov od 12. oktobra u Likovnom salonu\nIzložba akvarela Olivere Popov biće svečano otvorena u ponedeljak 12. oktobra u 17 časova u Likovnom salonu Kulturnog centra Novog Sada.\nU svom umetničkom radu posvećuje se crtanju i slikanju, uglavnom u tehnici akvarela. Akvarel joj, kao tehnika, odgovara zbog malih prostornih zahteva, lako prenosivog pribora i neposrednosti u radu po modelu. To je najverovatnije uslovljeno potrebom da na licu mesta, poput fotografa, brzo načini minijaturnu likovnu belešku. Ali za razliku od fotografa, čija se kreativnost svodi na prepoznavanje pravog trenutka, promišljen izbor ugla i kadriranje kompozicije, slikanje akvarelom pruža više slobode u interpretaciji prizora. Svaki prizor poseduje potencijalni likovni kvalitet, i upravo je tada moguće interpretirati ga subjektivno, spontano, prilagoditi ga principima komponovanja, svom temperamentu i ličnoj poetici.\nNa sveskama i blokovima manjih formata (koji su izloženi u vitrinama), posmatrač se može uveriti u Oliverin strpljiv razvoj te veštine beleženja, čiji rezultati, u svetu ekrana i digitalnih slika uopšte, postaju još prijatniji i topliji oku. Ta slika ne isijava, mekša je, nema onu neprijatnu oštrinu i agresivan kolorit, a osetna tekstura papira sugeriše taktilnost, analognu sa krošnjama, tkaninama, fasadama, asfaltom, peskom…\nRadovi nastali između 2016. i 2018. godine, iako bogati narativom, nisu kompozicije koje su plod fikcije autora, i sadrže intimističke poruke slikara, kao neprimetnog posmatrača urbanog života. Posebno su interesantni oni nastali tokom nastave u školi, sa učenicima koji su često nesvesni prisustva nenametljivog nastavnika.\nU poslednje dve godine, Olivera primenjuje svoja iskustva u izradi slika na kojima dominira jedna monumentalna, zatvorena, ali ne i teška forma. Tehnika akvarela kao da i nije prikladna za predstavljanje teških i inertnih oblika. Tu novu seriju čine slonovi, u početku izdvojeni, bez ičega sa čim bi se mogli dovesti u odnos. U razgovoru sa autorkom saznajemo da za nju postoji u likovnom svetu nešto izvan onoga što je merljivo, onoga što se mora isključivo posmatrati u relaciji sa nečim. Zato su slonovi u početku izdvojeni entiteti, čije konture, iako ponekad zatvorene i ponavljajuće, definišu motiv. Ipak, te često i apstraktne forme, uporno zadržavaju svoj lako prepoznatljiv karakter. Naglašene konture, crtane kredom ili pastelom, možda su ponavljane u nameri da još jednom potvrde monumentalnost.\nOvaj proces je autorku vodio do radova u kojima slonovi rastu do nadrealnih dimenzija, krećući se sporo ili stojeći nepomično, u ravničarskom pejzažu sa ponekom kućom. Predimenzionirani, oni bude u posmatraču asocijacije na slike velikih majstora prve polovine XX veka, pripadnika magičnog realizma, metafizičkog slikarstva i naravno nadrealizma. Radove iz te grupe sigurno možemo videti kao odgovor na prethodne godine rada, ispunjene realnošću svakodnevice, koju je nešto moralo iznenaditi, trgnuti, zbuniti.\nIzložba akvarela Olivere Popov svakako najavljuje nove serije istraživanja mogućnosti medija koji, iako konotira atraktivne i dopadljive motive, ima svoje specifične likovne i izražajne vrednosti, lirske, asocijativne i evokativne.\nOlivera Popov je rođena 1974. godine u Novom Sadu. Diplomirala na novosadskoj Akademiji umetosti, odsek za Grafiku, i izlagala na više samostalnih i grupnih izložbi. Tokom avgusta 2016. godine studijski boravi u Parizu, gde pohađa program stručnog usavršavanja u muzeju Luvp.


Obeležavanje Međunarodnog dana porodice u parku Čair - Magazin Zdravo\nPovodom obeležavanja Međunarodnog dana porodice, sutra će u parku Čair biti organizovana druga po redu manifestacija pod nazivom “Dan porodice”, sa početkom od 12 sati.\nOve godine očekuje se preko 30 udruženja i 200 učesnika u programu. Manifestacija “Dan porodice” predstavlja sadržajan, zanimljiv i kreativan, ali pre svega svrsishodan odgovor na svakodnevne izazove sa kojima se suočava jedna savremena porodica – porodični, partnerski, društveni odnosi koji utiču na funkcionisanje jedne porodice, kao i rad institucija i organizacija koje su usmerene na neki segment porodičnog života.\nRadionice i predavanja biće u prostoru gde će biti postavljeni punktovi udruženja, organizacija i institucija koje učestvuju na manifestaciji.\nCilj obeležavanja Međunarodnog Dana porodice je afirmacija porodice i porodičnih vrednosti, podsticanje jednakosti između žena i muškaraca u okviru porodice, kao i zaštita porodice kao osnovne jedinice društva i pomoć kako bi mogle da ostvare svoja prava, ali i ispune svoje dužnosti prema zajednici.\nCiljna grupa su roditelji dece do 18 godina, kao i bake, deke i ostali članovi uže i šire porodice, stručnjaci iz oblasti psihologije, pedagogije, medicine, organizacije civilnog društva i pojedinci čiji je rad usmeren na neki deo porodičnog života, institucije koje se bave porodicom, ustanove kulture, sporta, rekreativna udruženja.\nAkcija teži jačanju i proširivanju porodice, kao osnove svakog društva, ali i lokalne zajednice. Statistika kaže da se u zadnjih desetak godina prosečna porodica u Srbiji svela na svega tri člana. Gotovo da je postala retkost da se porodica odluči i za drugo dete. Od ukupnog broja porodica sa decom, tek u svakoj drugoj raste dete mlađe od 25 godina. Kao glavni krivac što institucija porodice svakodnevno gubi na značaju kakav je imala ranije, navodi se nedostatak zajednički provedenog vremena usled neprestane trke za zaradom.\nPomenutu manifestaciju organizuje “Centar za unapređenje društvene svesti – Super građanin” i “Super radio”, uz finansijsku podršku gradske opštine Medijana i tehničku podršku Kancelarije za mlade Grada Niša.


Mercator-S prvi veliki trgovinski lanac koji ušao u projekat eFiskalizacije | Roda\nMercator-S prvi veliki trgovinski lanac koji ušao u projekat eFiskalizacije\nMinistar finansija u Vladi Republike Srbije Siniša Mali danas je obišao prodavnicu „Idea Organic“ u Beogradu, prvi objekat jednog velikog trgovinskog lanca koji je prešao na novi model e-fiskalizacije, gde je obavio kupovinu i na ulazu u radnju nalepio nalepnicu „I ja sam eFiskalizovan“, zajedno sa direktorkom kompanije „Mercator-S” Violetom Kovačević.\nOn je istakao da je ovo jedan od nekoliko hiljada objekata koji su već prešli na novi sistem fiskalizacije.\n„Do danas je oko 130.000 privrednih subjekata prijavilo lokacije prodajnih objekata za prelazak na novi sistem. Oko 125.000 njih se prijavilo za subvencije i isplaćeno im je 100 evra po fiskalnom uređaju i 100 evra po prodajnom mestu. Dakle, država je održala svoje obećanje, isplativši te subvencije. Pozivam sve privredne subjekte, obveznike fiskalizacije da što pre aktiviraju novi sistem, jer neće biti pomeranja roka. Dakle, od 1. maja ove godine, svi privredni subjekti koji su obveznici sistema fiskalizacije, moraće da budu u tom sistemu“, naglasio je Mali.\nOn je naveo da je na tržištu dostupno oko 150 softvera i hardverskih rešenja za novi sistem fiskalizacije.\n„U ovom objektu sistem funkcioniše besprekorno, ne samo da nam ovo pomaže da se borimo protiv sive ekonomije, da na mnogo efikasniji način suzbijamo tu pošast, već nam pruža i mogućnost da se građani aktivno uključe u ovu aktivnost. Ukoliko skenirate QR kod sa ovih računa, odmah dobijate informaciju da li je račun ispravan ili ne, da li je plaćen porez ili ne. Znate i sami da se borimo već dve godine sa pandemijom virusa korona, da nabavljamo vakcine, lekove, da gradimo auto-puteve, bolnice, škole. Mi to ne možemo ako se sistem ne poštuje, ako svako ne uzme fiskalni račun, ukoliko ne gledamo da na pravi način povećamo i prihode u budžetu iz čega se sve ovo finansira, jer time gradimo uređenu i bolju Srbiju“, rekao je on.\nZahvalio se rukovodstvu kompanije „Mercator-S“, proizvođačima softverskih rešenja i hardvera, kao i drugim kompanijama koje su već prešle na novi sistem fiskalizacije.\n„Mi zajedno menjamo Srbiju. Postojeći sistem je star dvadeset godina, a sada idemo u korak sa novim tehnologijama, sa novim vremenom. Za one koji nemaju veliki broj transakcija omogućili smo da mogu da koriste mobilne telefone, ajpede, laptopove kao fiskalne kase. Pozivam još jednom sve obveznike da ne čekaju poslednji trenutak, pošto neće biti mogućnost ni kod onih preduzeća koja daju tehničku podršku da se poslednjih nekoliko dana svi povežu na novi sistem. Ne čekajte, krenite već sada, svi ćemo imati korist od toga“, napomenuo je Mali.\nDirektorka kompanije „Mercator-S“ Violeta Kovačević se zahvalila ministru Malom i Poreskoj upravi na efikasnoj saradnji i napomenula da su konkretni benefiti eFiskalizacije očigledni i merljivi.\n„Sa jedne strane, kao što je i ministar Mali naglasio, ovo je nastavak uspešne borbe protiv sive ekonomije koja će doprineti boljem poslovnom okruženju u našoj zemlji, a sa druge strane nama trgovcima fiskalizacija omogućava efikasnije poslovne procese, smanjenje troškova. I naši kupci mogu da obave bržu kupovinu, jer se fiskalni račun štampa mnogo brže i znatno je pregledniji“, naglasila je Kovačevićeva.\nProdavnicu „Idea Organic“ obišao je i generalni direktor kompanije „Europos“ Bojan Milutinović, koja je proizvođač softvera koji se koristi u tom objektu.\n„U sklopu svog posla mi pratimo i zakonsku regulativu i primenjujemo je u naš softver. U julu prošle godine mi smo pristupili realizaciji ovog projekta. U novembru smo predali i u decembru smo bili jedna od prvih firmi koja je dobila sertifikat. U toku su pripreme za masovnu implementaciju i migraciju sa stare na novu fiskalizaciju i sigurni smo da ćemo to postići u zakonom predviđenom roku“, rekao je Milutinović.\nDogađaju su prisustvovali direktor kompanije „NCR“ Stefan Lazarević, koja je proizvođač hardverskog rešenja, pomoćnik direktora Sektora za IKT u Poreskoj upravi Saša Dulić, kao i pomoćnik direktora Sektora za kontrolu u Poreskoj upravi Nenad Krtolica.\nMercator S prvi veliki trgovinski lanac koji usao u projekat eFiskalizacije /


Saab 9-5 SportCombi Saab 9-5 SportCombi – MOTOR blog\nNakon što je Spyker preuzeo tačno pre godinu dana SAAB, iz ove kompanije stiže sve više pozitivnih vesti. Posljednja je da će u Ženevi predstaviti novi adut u premium segmentu – Saab 9-5 SportCombi, koji je veoma važan zbog tržišta SAD, Kanade i Engleske koje su tradicionalni veliki kupci karavanskih modela.\nCilj je da se SAAB vrati među velike igrače, a to će pokušati i predstavljanjem novog modela 9-5 SportCombi na Ženevskom salonu. Sa obzirom da je reč o karavanu, pomenućemo da je prtljažnik zapremine 527 litara, a kada se spuste zadnja sedišta isti se povećava na na ogromnih 1.586 litara zapremine.\nPonuda pogonskih agregata još nije službeno objavljena, ali pretpostavlja se da će biti identična kao i u sedanskoj verziji. To znači da možemo očekivati 2.0 litarski turbo benzinac sa 220 konja, zatim 2.8 litarski turbo V6 sa 300 konjskih snaga i naravno turbo-dizelaš 2.0 litre zapremine i snage 160 konjskih snaga.\nSaab 9-5 SportCombi was last modified: February 25th, 2011 by Goran Aničić\nSaabSAAB 9-5Saab 9-5 SportCombiSportCombiSpyker\nNova Opel Zafira Tourer Concept\nSOR karting šampionat 2011


Na ovom takmičenju koje će se održati u ukupno četiri faze, po dve na strelištu u Žiči, i vojnom poligonu na Beranovcu, svoje veštine demonstriraće šest ekipa vojnih policija iz Rusije, Kazahstana, Irana, Katara, Kipra i Srbije.\n- Prvi put se u Srbiji organizuje jedna disciplina Međunarodnih vojnih igara koje je osmislila Ruska federacija i koje se sastoje od ukupno ukupno 34 discipline. Naša vojska je do sada učestvovala u nekoliko nadmetanja među kojma su „Tenkovski biatlon“, „Poljska kuhinja“ i „Snajperska granica“. Sada debitujemo u disciplini „Čuvar reda“, a dobili smo čast i privilegiju da budemo suorganizatori. Potrudićemo se i da tradicionalno budemo domaćini ovog dela takmičenja – kaže potpukovnik Dejan Milikić iz Uprave vojne policije, član Štaba za organizaciju „Čuvara reda“.\nOvih dana šestočlane ekipe vojnih policija iz država učesnica uveliko se pripremaju za početak nadmetanja. Na strelištu u Žiči biće održano takmičenje u situacionom pojedinačnom i ekipnom patrolnom gađanju. Na poligonu Beranovac učesnici će se najpre ogledati na „Stazi vojnog policajca“ koja kombinuje veštine i procedure koje vojni policajci koriste tokom svoje službe. Svakako najzahtevnija i ujedno završna faza je „Trka heroja“ tokom koje će takmičari morati da savladaju ukupno 30 prepreka na šumskoj stazi dugačkoj čak 12 kiliometara.\n- Za nas je ovo novo iskustvo jer je ovo zahtevna disciplina koja podrazumeva logističku podršku svih funkcija Vojske Srbije. Nakon preliminarnih takmičenja, šireg spiska i kvalifikacija, sastavili smo ekipu od šest članova. Nismo imali prilike da na delu vidimo protivničke ekipe, ali imajući u vidu njihovo iskustvo, naročito Rusije, Kazahstana i Irana, pred nama je veliki izazov – naglasio je potpukovnik Borko Luković, vođe ekipe Vojske Srbije koja će predstavljati našu državu u disciplini „Čuvar reda“. - Verujem da ćemo pokazati dobre rezultate, da će se tromesečni naporan rad na fizičkom, psihičkom, i taktičkom planu isplatiti i nadam se da ćemo biti kadri da se borimo za jedno od tri odličja.\nPRE zvaničnog početka „Čuvara reda“, svečano otvaranje biće održano u nedelju uveče, 29. avgusta, na Trgu srpskih ratnika u centru Kraljeva sa početkom u 20 sati. Ovom prilikom, uz predstavljanje zemalja učesnica, u prigodnom kulturnom programu, kako je najavljeno, nastupiće Umetnički ansambl Ministsrstva odbrane „Stanislav Binički“, kao i jedan ruski orkestar.\nNebojša Stefanović Vojska Srbije Međunarodne vojne igre vojna policija Tenkovski biatlon


Radio Tivat | 65. Bućarska olimpijada- Tivat 2021\n11 јул 65. Bućarska olimpijada- Tivat 2021\nPosted at 10:29h in Kultura, Sport, Turizam\tby\tNela\nJedna od najdugovječnijih pučko- sportskih manifestacija Tivćana- 65. tradicionalna Bućarska olimpijada, počinje svečanim otvaranjem, zakazanim za 23.jul u 20 sati na zogu u Kalimanju. Domaćin ovogodišnje olimpijade je BK Češljar, a organizaciju potpisuje Bućarski olimpijski odbor.\nPo riječima Iva Marića iz BK Češljar, bućarske olimpijade u Tivtu organizujuju se otprilike 70 godina, ali su zbog određenih okolnosti, poput prošlogodišnjih, neka izdanja izostala. U pitanju je sportsko takmičenje, ali i prava lokalna fešta, koju domicilno stanovništvo očekuje s nestrpljenjem. Jer, zogovi su osim sportskih terena, i mjesto susreta, druženja i pjesme, nezaobilazna adresa za sve Tivćane koje je život odveo drugdje, ali i turiste koji žele da osjete duh mjesta i tradiciju ovoga kraja.\nDanas se buće u Tivtu igraju na svega četiri zoga- u Kalimanju, Gradiošnici, Donjoj Lastvi i u Radoševićima. Ostali zogovi su u lošem stanju, na privatnim posjedima, ili daleko od kolskih puteva, što je u današnje vrijeme teško savladiva prepreka. Pravo domaćinstva na bućarskoj olimpijadi ima samo pet od sedam lokalnih klubova.\nNekada su ekipe za olimpijadu prijavljivali samo registrovani bućarski klubovi. Danas je ona otvorena za sve zainteresovane ekipe, sa uslovom da su svi igrači iz Tivta. Olimpijada okupi i do 50 petočlanih ekipa, što čini da ova sportska fešta traje i duže od mjesec dana.\nU cilju održavanja neke regule, jer se dešavalo da neke od ekipa neozbiljno shvate svoje učešće i ne pojavce se na zakazani meč, organizatori su posljednjih godina uveli uplatu kotizacije, koja ove godine iznosi 20 eura po ekipi. Zanimljivo je da se kotizacija vraća ekipi koja ispoštuje raspored, a njena vrijednost je ravna tradicionalnom „iskupljenju,“ koje je pobijeđena ekipa dužna ponuditi rivalima u vidu pet litara vina.\nO tivatskoj Bućarskoj olimpijadi nekada je redovno izvještavao zagrebački Vjesnik, a novinar tog lista, Tivćanin Slavo Svoboda, utemeljio je i godinama dodjeljivao plaketu za fer plej ekipi koja se istakne u sportskom nastupu i štimungu, kojega na olimpijadi nikada ne nedostaje.\nOrganizatori pozivaju domaće i goste da svrate do Kalimanja i dožive autentični Tivat. Fešta počinje 23.jula u 20 sati.


NSRS: Usvojen nacrt izmjena Zakona o štrajku | MONDOBA\nNSRS Usvojen nacrt izmjena Zakona o strajku\n9. August, 16:30\nNSRS: Usvojen nacrt izmjena Zakona o štrajku 0 Podijeli Podijeli na facebook Podijeli na twitter Podijeli na viber Pošalji na mail\n10.10.2019. / 20:37 20:43\nNSRS: Usvojen nacrt izmjena Zakona o štrajku\nAutori mondo.ba Autori SRNA 10.10.2019. / 20:37 20:43\nNarodna skupština Republike Srpske usvojila je Nacrt zakona o izmjenama i dopunama Zakona o štrajku, čime se ovaj akt usklađuje sa novim Zakonom o radu koji je opšti propis u ovoj oblasti.\nOvaj nacrt se donosi i radi njegovog usklađivanja sa novim pravnim institutima, propisanim Zakonom o mirnom rješavanju radnih sporova kojim se uređuje postupak mirnog rješavanja interesnih i pravnih kolektivnih radnih sporova.\nMinistar rada i boračko-invalidske zaštite Republike Srpske Duško Milunović ranije je rekao da je ovaj zakon bilo neophodno uskladiti sa Zakonom o radu koji više ne poznaje pojam "većinski reprezentativni" sindikat i "većinsko" udruženje poslodavaca.\n"Već su ovim zakonom, između ostalog, propisani uslovi za utvrđivanje reprezentativnosti sindikata i poslodavaca na nivou Republike", rekao je Milunović.\nOn je rekao da novi Zakon o radu definiše sindikalno organizovanje na nivou područja, oblasti ili grane, dok je raniji poznavao sindikalno i poslodavačko organizovanje samo na nivou grane i djelatnosti.\nNarodna skupština je usvojila Nacrt zakona o izmjenama i dopunama Zakona o zaštiti i postupanju sa djecom i maloljetnicima u krivičnom postupku, kojim se preciznije definišu odredbe koje se odnose na postupanje stručnog savjetnika suda i javnog tužilaštva.\nSkupština je usvojila i Nacrt zakona o izmjenama i dopunama Zakona o upravljanju otpadom radi njegovog dodatnog usaglašavanja sa novim rješenjima evropskog zakonodavstva, s ciljem daljeg podsticanja održivog upravljanja otpadom.\nPoslanici su usvojili Strategiju razvoja preduzetništva žena Republike Srpske za period 2019-2023, čiji je cilj povećanje učešća preduzetnica u ukupnom broju malih i srednjih preduzeća i u bruto domaćem proizvodu, kao i rast broja zaposlenih preduzetnica za 10 odsto.\nUsvojena je i Strategija za unapređenje položaja starijih lica u Republici Srpskoj od 2019. do 2028.\nSkupština je usvojila i Nacrt strategije razvoja elektronske uprave Republike Srpske za period 2019-2022, čiji je cilj dalji razvoj e-uprave i potreba za nastavkom aktivnosti na pravno-normativnom, tehnološkom i kadrovskom osavremenjavanju sistema ove uprave.\nUsvojen je izvještaj o realizaciji Strategije naučnog i tehnološkog razvoja Republike Srpske 2017-2021. pod nazivom "Znanje za razvoj", za period od 1. oktobra 2017. do 30. juna 2019. godine, kao i izvještaj Komiteta za koordinaciju nadzora finansijskog sektora Republike Srpske za prošlu godinu.\nPoslanici su usvojili izvještaje o stanju u bankarskom sistemu Republike Srpske, o poslovanju i rezultatima rada sa finansijskim izvještajem Agencije za bankarstvo Srpske za prošlu godinu, kao i izvještaje Agencije za osiguranje Republike o stanju sektora osiguranja, o radu i o finansijskom poslovanju Agencije za prošlu godinu.\nNarodna skupština je usvojila i izvještaje Komisije za hartije od vrijednosti Republike Srpske o stanju na tržištu hartija od vrijednosti, o radu i o finansijskom poslovanju Komisije za 2018.\nK znanju je primljen izvještaj Glavne službe za reviziju javnog sektora Republike Srpske o sprovedenoj finansijskoj reviziji Konsolidovanog godišnjeg finansijskog izvještaja za korisnike budžeta Srpske za prošlu godinu, a usvojen je Godišnji revizorski izvještaj ove službe za ovu godinu.\nUsvojen je i izvještaj o poslovanju Investiciono-razvojne banke Republike Srpske i fondova za prošlu godinu sa izvještajem nezavisnog spoljnog revizora, u kojem se navodi da su ta banka i fondovi kojima upravlja lani ostvarili ukupnu neto dobit od 20,8 miliona KM.\nPoslanici su usvojili i izvještaje Regulatorne komisije za energetiku Republike Srpske o radu i Garantnog Fonda Srpske o radu i poslovanju za 2018, te izvještaj o izvršenju Plana rada i finansijskog plana fonda za zaštitu životne sredine i energetsku efikasnost Republike Srpske za prošlu godinu.\nUsvojeni su i izvještaji Republičke komisije za utvrđivanje sukoba interesa u organima vlasti Republike Srpske i Komisije za žalbe o radu za 2018.\nK znanju su primljeni izvještaji o radu Radio-televizije Republike Srpske /RTRS/ za 2017. godinu sa Planom rada za 2018. godinu, o radu RTRS-a za 2018. godinu sa Planom rada za 2019. godinu i o reviziji finansijskog poslovanja tog javnog preduzeća.\nU izvještaju je, između ostalog, navedeno da je RTRS lani pokrila rashode prihodima u veoma teškim uslovima u sistemu javnog emitovanja u Srpskoj i BiH.\nNarodna skupština je usvojila i informaciju o dugu sa stanjem na dan 31. decembar 2018. godine u kojoj se, između ostalog, navodi da je javni dug Republike Srpske iznosio 4,04 milijarde KM, odnosno 38,22 odsto bruto domaćeg proizvoda /BDP/, a ukupni dug 5,17 milijardi KM ili 48,89 odsto BDP-a.\nPoslanici su usvojili i informacije o realizaciji Strategije za suzbijanje nasilja u porodici Republike Srpske /2014-2019./ za prošlu godinu i o realizaciji Programa razvoja sporta Republike Srpske za 2018.\nUsvojena je i odluka o kriterijumima za ocjenu stepena razvijenosti jedinica lokalne samouprave u Republici Srpskoj.\nNarodna skupština je za članove Upravnog odbora RTRS-a izabrala Dalibora Račića iz reda srpskog, Ivonu Pejin iz reda hrvatskog, Rasima Dizdarevića iz reda bošnjačkog, dok iz reda ostalih naroda nije izabran član Nebojša Tojagić.\nNarodna skupština je, na prijedlog Vlade, za člana Državne regulatorne komisije za električnu energiju iz Republike Srpske izabrala diplomiranog ekonomistu Branislavu Milekić na period od pet godina.\nNakon glasanja o apsolviranim tačkama dnevnog reda, predsjednik Narodne skupštine Republike Srpske Nedeljko Čubrilović zaključio je šestu redovnu sjednicu.\nUpravo gledate Dejan Stanković o formi Zvezdinih napadača 0 Video Pre 32 min Trener Crvene zvezde, Dejan Stanković, odgovorio je na pitanje da li ga brine neefikasnost njegovih špiceva.\nUpravo gledate "Jedan veliki klub se interesuje sa Miloša Degeneka" 0 Video Pre 35 min Sportski direktor Crvene zvezde, Mitar Mrkela, nagovijestio da bi iskusni štoper mogao da napusti klub.


Kongres SAD – SNEWS\nBy SNews 18. Maja 2022. 269 0\nAmerička ratna mornarica (U.S. Navy) koristi razne alate da bolje karakteriše neidentifikovane vazdušne pojave, poznatije kao UFO, objavio je Space.com.\nNeidentifikovani vazdušni fenomen (UAP), snimljen senzorima aviona američke mornarice. (Foto: DOD/U:S. Navy)\nKako se preočava u tekstu Elizabeth Howell Američka vojska ima za cilj da sistematičnije klasifikuje i karakteriše izvještaje o neidentifikovanim vazdušnim pojavama (UAP), rekli su u utorak (17. maja) zvaničnici tokom saslušanja u Kongresu SAD.\n“Dva vhunska vojna svjedoka su podijelila napredak u identifikaciji fenomena “neidentifikovani leteći objekti”, poznatijih kao NLO ili UFO, koristeći moderne tehnologije, niz stručnjaka i drugih alata”, ukazuje se u ovom tekstu.\nSaslušanje u Podkomitetu za borbu protiv terorizma, kontraobaveštajne službe i protivproliferacije Predstavničkog doma je uslijedilo nakon preliminarnog izvještaja koji je prošle godine Kongresu podnijela Kancelarija direktora Nacionalne obavještajne službe u kojem se navodi dosadašnji napredak u zadatku za neidentifikovane vazdušne pojave.\n— SNews (@SNews22179977) May 17, 2022\nPored toga, Zakon o ovlašćenju za nacionalnu odbranu dva puta godišnje zahtjevao je od vojske da otvori stalnu kancelariju za smještaj istražnih inicijativa UAP-a, zajedno sa godišnjim izveštajem i brifinzima za Kongres. Kancelarija je poznata kao Grupa za sinhronizaciju identifikacije i upravljanja vazdušnim objektima (AOIMSG).\n„Danas ćemo izvući tu organizaciju iz sjenke“, rekao je predsjednik pododbora Andre Carson (Indijana) tokom otvaranja saslušanja. Nazivajući UAP „potencijalnom prijetnjom po nacionalnu sigurnost“, naglasio je da su piloti koji su ih prijavili „predugo“ stigmatizovani .\n„Piloti su izbjegavali da izvještavaju, ili su im se smijali kada su to radili“, rekao je Carson.\n„Zvaničnici DOD-a [Ministarstva odbrane] su to pitanje zapostavili ili ga potpuno gurnuli pod tepih, plašeći se skeptične zajednice nacionalne bezbednosti”, zaključio.\nSvjedoci na saslušanju bili su Ronald Moultri, najviši obaveštajni zvaničnik Pentagona, i Skot Bray, zamjenik direktora pomorske obavještajne službe.\nMoultrijeva kancelarija nadgleda kancelariju UAP-a, dok je Brej pozvan s obzirom na to da su piloti mornarice među onima koji su u poslednjih 20 godina primetili UAP visokog profila.\nBray i Moultri su rekli da do sada u izvještajima nema ničega što bi sugerisalo da je bilo šta izvan zemaljskog porijekla, napominjući da su astrobiolozi među njihovim konsultantima kako bi detektovali vanzemaljski život. Dalje, odnosi sa drugim američkim vojnim organizacijama potvrđuju da ovo nisu izvještaji o povjerljivim američkim avionima.\nIpak, neke informacije o UAP-ovima (kao što su olupine ili pretraga pod vodom) ostaju povjerljive. Svjedoci su se obavezali da će se povjerljivim podacima obratiti na privatnom dijelu ročišta, nakon javnog diskursa.\nBy SNews 14. Decembra 2020. 326 0


Studenti na KiM: Uskoro ćemo morati da krenemo u štrajk glađu - 01.12.2018, Sputnik Srbija\nStudenti Prištinskog univerziteta sa privremenim sedištem u Kosovskoj Mitrovici održali su danas ispred studentske menze protest sa kog su poručili... 01.12.2018, Sputnik Srbija\n© Tanjug / Savo RadovanovićProtest studenata u Kosovskoj Mitrovici\n© Tanjug / Savo Radovanović\nOni su poručili da će u suprotnom, ako se duže nastavi ova situacija, morati da krenu u štrajk glađu, što im, kažu, neće biti teško, jer će ubrzo ostati bez hrane.\n1 Decembar 2018, 10:48\nStudenti su, golubovima-pismonošama, u Njujork, Vašington, London, Brisel, Berlin, Pariz poslali poruke u kojima zahtevaju od međunarodne zajednice da hitno spreči humanitarnu katastrofu na Kosovu i Metohiji tako što će, kako navode, ekstremiste u Prištini naterati da obustave trgovinsku blokadu za proizvode iz centralne Srbije.\nStudent Milan Savić je novinarima kazao da je današnji performans samo jedna u nizu akcija sa ciljem da ih međunarodna javnost i EU čuju i da skrenu pažnju na svu represiju koju prištinska vlast sprovodi nad Srbima na KiM i pogotovu nad studentima u Kosovskoj Mitrovici.\n„Ovo je jedan od načina da pokažemo da studenti iz dana u dana sve više bivaju saterani u ćošak i da ćemo mi, ukoliko se ovo ne bude uskoro završilo i ukoliko međunarodna javnost ne preuzme neke korake kako bi naterala vlasti i zločince iz Prištine da povuku ove sramne mere, ubrzo morati da krenemo da štrajkujemo glađu, a to nam neće biti teško, s obzirom na to da ćemo ostati bez hrane“, kazao je Savić.\n„Gotovo svi državni i privatni univerziteti i studenti tih univerziteta su nam poslali poruke podrške, a medijima saopštenja. Računamo na njih, a oni su spremni i da dođu i pruže podršku na terenu ukoliko bude potrebno“, kazao je Biševac.\nSavić je dodao da je na juče održanoj sednici Evropske studentske unije, koja se održavala u Budvi i Bečićima, doneta rezolucija kojom se osuđuje jednostrano uvođenje taksi od strane Prištine, a koje direktno pogađaju studente Univerziteta u Prištini sa privremenim sedištem u Kosovskoj Mitrovici.\nU saopštenju koje su na protestu podelili predstavnicima medija, a koje je napisano na srpskom, engleskom i nemačkom jeziku, studenti su naveli da zdravstvenim ustanovama u kojima se leče Srbi ponestaje lekova, srpskom narodu na Kosovu i Metohiji ponestaje hrane, te da je svako ko sebe smatra delom civilizovanog sveta dužan da reaguje kako bi se sprečio egzodus i nestanak srpskog naroda Sa KiM.\n29 Novembar 2018, 22:09\n„Pred očima međunarodne zajednice događa se povampiravanje fašizma koji je dobio sasvim novi pojavni oblik u zločinačkom albanskom šovinizmu i svet mora da počne da stvari naziva pravim imenom“, naveli su studenti.\nDodaju da je cilj jednostrane, protivpravne trgovinske blokade blokada prava Srba na život, i sve opštine u kojima žive Srbi pretvorene su u jedan veliki geto, a Priština im kao jedini izlaz nudi bekstvo ili smrt.\n„Umesto da nam olakša patnje, međunarodna zajednica je, kroz delovanje Kfora, postala instrument u hermetičkom zatvaranju srpskih sela i gradova na Kosovu i Metohiji za dotok najosnovnijih životnih namirnica za naš narod. Naše patnje jesu i biće vama na sramotu, a sumrak civilizacije koji se ovde događa ostaće u istoriji zabeležen kao najveći zločin zapadne demokratije“, istakli su studenti.


Besplatan koncert za mlade na Kolarcu| Grad Beograd\nBesplatan koncert za mlade na Kolarcu\nPod pokroviteljstvom Grada Beograda – Sekretarijata za kulturu 14. novembra u velikoj dvorani Kolarčeve zadužbine, sa početkom u 20 časova održaće se koncert klasične muzike pod nazivom „Vissi d’arte“, dok će Kancelarija za mlade Grada Beograda dodeliti besplatno 30 karata putem društvenih mreža.\nZamenica predsednika Skupštine grada Beograda Andrea Radulović istakla je značaj organizovanja koncerata klasične muzike, kao i njene promocije.\n-Na programu će biti najlepše operske arije italijanskog repertoara od Pučinija i Verdija, a sam koncert zove se „Vissi d’arte“, što u prevodu sa italijanskog znači „Živeh za umetnost“, kako se i zove najpoznatija arija iz Pučinijeve opere Toska. Ovo je još jedna u nizu uspešnih saradnji gradskih institucija i ovom prilikom pozivamo mlade da se jave Kancelariji za mlade Grada Beograda na njihove društvene mreže i uživaju u besplatnim kulturnim sadržajima kojih u prestonici iz dana u dan ima sve više - rekla je Radulovićeva.\nDirektor Kancelarije za mlade Grada Beograda Nedeljko Radosavljević istakao je da, u skladu sa svojim nadležnostima, osluškuju potrebe mladih i da se iz godine u godinu povećava broj besplatnih događaja, radionica, škola i ostalih sadržaja za koje su mladi zainteresovani.\n-Ovom prilikom pozivamo mlade da nam se jave putem Fejsbuka i Instagrama Kancelarije za mlade, gde ćemo za petnaestoro najbržih podeliti po dve karte za koncert u Kolarcu. Kancelarija za mlade radi na unapređenju položaja mladih i pružanju podrške mladima u saradnji sa obrazovnim i kulturnim institucijama i ovo je još jedan u nizu primera dobre prakse ovakve saradnje – naveo je Radosavljević.\nNa koncertu će nastupiti umetnički ansambl "Stanislav Binički", ansambl Ministarstva odbrane Republike Srbije pod upravom dirigenta maestra Emanuela Plasona, jednog od vodećih francuskih dirigenata današnjice. Na gala koncertu učestvovaće i gruzijski sopran Nino Lezava, koja je i direktor muzičke akademije Renata Tebaldi i Mario Del Monako u Pezaro (Italija), tenor Zurab Zurabišvili jedan od vodećih svetskih tenora iz Gruzije, prvakinja opere Narodnog pozorišta u Beogradu Jasmina Trumbetaš Petrović, prvak opere Narodnog pozorišta u Beogradu bas-bariton Aleksandar Stamatović i mladi sopran član operskog studija Narodnog pozorišta u Beogradu, Marija Jelić.


Štićenicama Sigurne kuće u Leskovcu donirani higijenski paketi - juGmedia\nŠtićenicama Sigurne kuće u Leskovcu donirani higijenski paketi\nPosetom štićenica Sigurne kuće i uručenjem paketa sa sredstvima za održavanje higijene svakoj od njih, danas je i leskovačka lokalna samouprava počela kampanju 16 dana aktivizma protiv nasilja nad ženama. Kampanji su se priključile i brojne institucije, kompanije i organizacije poput „Hisarskih šampiona“, vrtića Agnes i firme DCP hemigal.\nInače, danas se širom sveta obeležava Svetski dan borbe protiv nasilja nad ženama koji za cilj ima podizanje svesti o ovom ozbiljnom društvenom problemu.\n“Bilo koja vrsta nasilja ostavlja trajne posledice na žrtve i zato se svakog 25. novembra skreće pažnja na činjenicu da nijedna žena ne mora i ne sme da trpi nasilje jer ono ne ugrožava samo žrtvu, već oslabljuje čitavo društvo. U trenutku kada se čitav svet bori protiv epidemije virusa korona ne smemo da zaboravimo da u našem gradu i državi postoji nulta tolerancija na bilo koji vid nasilja”, navode iz lkokalne samouprave.\nKako navode leskovačke vlasti, ove godine će preko projekta pomenutog ministarstva iznosom od 2,3 miliona dinara biti zamenjena kompletna dotrajala stolarija na objektu Sigurne kuće koja je stara 84 godine.


Kolekcija Pjera Jovanoviča označava radikalan odmak za brend Dior, koji je poznat po svom finom porcelanu, toile de Jouy šarama i kristalnom posuđu Cannage. „Midi“ kolekciju karakterišu komadi izrađeni od drveta, materijala koji uspeva da ispuni vaš prostor toplinom.\nUprkos tipično izvrsnoj izradi, u ovim komadima postoji osvežavajuća utemeljenost, koju brend opisuje kao „poziv da se prepustite slatkoći života“. Ovo je Jovanovičeva druga saradnja sa brendom Dior, nakon „Monsieur and Madame Dior“, jedinstvenog para stolica koje su bile izuzetna atrakcija na izložbi brenda „Chaise Medallion“ na milanskoj Nedelji dizajna 2021.\nOznačavajući drugu saradnju između brenda Dior i Pjera Jovanoviča, Midi kolekcija obuhvata petnaest različitih komada koji su inspirisani zajedničkim korenima Jovanoviča i Kristijana Diora na jugu Francuske, kroz dizajn koji je „jednostavan, čvrst i plemenit“.\nU kolekciji očekujte razne kućne dodatke, u rasponu od stone lampe, do poslužavnika, držača za sitnice, pa čak i kutije za cigare. Midi kolekcija je izrađena u potpunosti od održivih materijala lokalnog porekla, od kojih je svaki posebno odabran zbog svoje bezvremenske lepote.\nPredmeti u liniji su istovremeno vizuelno upečatljivi i funkcionalni, a pažljiviji pregled otkriva naglasak na tradicionalnim tehnikama izrade drveta, plemenitim materijalima i ručno duvanom staklu.


Protest studenata Ganićevog univerziteta\nStudenti Univerziteta Sarajevo - Škole za nauku i tehnologiju, okupili su se danas u podne ispred svoje zgrade u znak podrške profesoru i osnivaču Univerziteta Ejupu Ganiću. Njegovo lišavanje slobode predstavlja atak na progres svih mladih ljudi BiH, poručili su studenti.\n„Duboko smo potreseni trenutnom situacijom u vezi hapšenja profesora Ganića u Londonu.\nZbog njegove posvećenosti studentima, naučno-istraživačkom radu i svemu što radi za razvoj ove države, mi smo tu danas da ga podržimo i kažemo da nas sve čini odgovornima da istrajemo u borbi za bolje kroz obrazovanje i razvoj pozitivnih ideja.\nPošto je danas treći mart, rođendan profesora Ganića, želimo mu sretan rođendan, poručiti da smo uz njega, te da očekujemo da ga što pre vidimo u prostorijama ovog univerziteta“, kaže studentkinja Rijada Ašimović.\nBivši profesor na privatnom Univerzitetu, Hari Miler, ogorčen je hapšenjem kolege Ganića:\n„Opet je žrtva ovaj koji je žrtva, a onaj koji nije žrtva je na slobodi. Sramota za Veliku Britaniju.“\nStudenti Univerziteta Sarajevo - Škole za nauku i tehnologiju najavili su za petak protest ispred zgrade Ambasade Velike Britanije.


„Ubica aviona“ čuva iransko nebo | Zvornik Danas\non: 21. априла 2015 In: Svijet, VIJESTI\nVAŠINGTON – Američki vojni stručnjaci ocjenjuju da će ruski protivavionski kompleksi „S-300“ pretvoriti kompletne oblasti Irana u „bespilotne zone“ za avione kao što su „F-16“ ili „F/A-18 Hornet“. Vojni analitičar Dejv Madžamur smatra da jedino bombarderi „B-2 Spirit“, kojih američka vojska ima svega 20, kao i lovci „F-22 Raptor“, mogu bezbjedno da dejstvuju u oblastima koje se čuvaju protivavionskim raketama „S-300“.\nImajući u vidu da će Iran ubuduće imati te rakete, SAD će morati da se fokusiraju na svoje malobrojne „stelt“ avione, ukoliko ta zemlja odluči da napravi nuklearnu bombu.\nStručnjaci objašnjavaju da ruski protivavionski sistemi „S-300“ sprečavaju američke borbene avione da nanose avio-udare i na taj način iz temelja utiču na vojne planove SAD.\nČinjenica da je Rusija ukinula zabranu isporuke raketnog sistema dalekog dometa „S-300“ Iranu u potpunosti onemogućava bombardovanje nuklearnih objekata te zemlje, navodi list „Dejli bist“.\n„Nakon što su Rusi prodali Irancima medernizovanu verziju ovog sistema, SAD će morati da mijenjaju vojnu doktrinu na Bliskom istoku i drugim oblastima“ – navodi pukovnik Ratne mornarice SAD Klint Hinout.\nRuska odluka da ukine zabranu na prodaju protivavionskog raketnog sistema „S-300“ Iranu dovešće do tri ozbiljne posljedice, smatra Hinout, čiji članak objavljuje „Nešnel ineterest“.\nProdaja tog sistema dovešće do fundamentalne promjene vojnih snaga u regionu.\nSAD i njihovi saveznici decenijama su smatrali slobodu akcija na nebu iznad Bliskog istoka kao nešto što se podrazumjeva, dok su njihovi protivnici bili prinuđeni da ograniče varijante planiranih akcija.\n„To je posebno bio slučaj sa Iranom. Ali, dolazak `S-300` sve mijenja“, smatra Hinout.\nU slučaju da SAD donesu odluku da napadnu nuklearne objekte Irana, sada će im biti potrebne velike izviđačke, vazdušne, morske i kopnene snage, uključujući efektivne i skupe vidove naoružanja.“Izvršenje takve misije biće komplikovanije i teže“, navodi amerčki pukovnik.\nJedan broj vojnih činovnika SAD ranije je upozoravao da će države kao što su Iran i Sjeverna Koreja dobiti efikasne sisteme kao što je „S-300“ i time prinuditi Vašington da izmjeni svoj pristup projektovaau vojne sile.\n„Ukidanje ruske zabrane na isporuke oružja Iranu vraća nas u epohu geopolitičke konkurencije“, smatra Honout i navodi da je pitanje dana kada će se svaki međunarodni događaj razmatrati u svjetlu političkog takmičenja sa drugim velikim silama.\nObjašnjavajući motiv Rusije da proda svoj sistem Irnau, Hinout ocjenjuje da su zapadne sankcije nanijele štetu ruskoj privredi, a Moskva je sada našla način da natjera SAD da drastično povećaju svoje rashode.\nUkoliko Rusi počnu da prodaju najnoviju verziju raketnog odbrambenog sistema „S-400“ /već je najvaljena prodaja Kini/, nebo iznad zemlja koje posjeduju takve snage biće zatvoreno za druge avione – smatraju stručnjaci.\nOznake: iranraketni sistemrusijas-300


Zakon zabranjuje reklamu kladionica! - PRess Serbia | PR PRess team\nUdar britanske vlade na finansiranje klubova.\nNovi zakon o reklamiranju kladionica snažno će pogoditi engleski fudbal. Vlada Velike Britanije planira da u okviru promena zakona o kockanju zabrani reklamiranje kladionica na dresovima klubova.\nZa Premijer ligu će to biti veliki finansijski udarac. Od 20 klubova devet za generalnog sponzora na dresu ima neku od kladionica. Čak 19 klubova ima neku vrstu sponzorskog ugovora sa kladionicama. U Čempionšipu šest klubova reklamira kladionice. Procena je da su sponzorski ugovori vredni 100 miliona funti godišnje.\nMinistri će predlog formulisati u narednim sedmicama. Svrha novog propisa je da onemogući oglašavanje stranih kladionica koje koriste „rupu u zakonu” i partnerstvom sa malim kladionicama koje imaju licencu za britansko tržište oglašavaju svoje internacionalne onlajn kockarnice.\n– Zabrinuti smo jer su sponzorstva iz sektora klađenja važan deo finansiranja. Ako nam taj izvor bude zatvoren, to će imati značajan uticaj na naše finansije. Moraćemo da pronađemo alternativu. Industrija kockanja zarađuje mnogo novca od fudbala. U nekom obliku bi trebalo da vrate deo tog novca u drugačijem obliku od reklamiranja na dresovima – rekao je Trevor Birč, izvršni direktor Fudbalske lige.\nTagovifudbal klađenje zakon


Produžen rok za plaćanje struje sa popustom - www.lobi-info.rs\nSlobodan T. 27. maja 2020., 12:10 5.5k Views\nZbog vanrednog stanja i zabrane kretanja ni neki građani nisu bili u mogućnosti da plate račune na vreme, pa je EPS zbog toga doneo odluku da i svim građanima Srbije produži rok za plaćanje i mogućnost ostvarivanja popusta od 5 odsto na sve račune koji su izdati nakon uvođenja vanrednog stanja.\nPodsećaju i da su svim građanima starijim od 65 godina omogućili da na račune za mart, april i maj koje plate i sa zakašnjenjem, ali do 30. juna, odobre popust od po 5 odsto.\nŠto se tiče ostalih građana, kao dodatna pogodnost, dodaju u saopštenju je ni kamata neće biti obračunata ni na jedan ova tri računa u periodu do 30. 6. 2020. godine.\nAko neki račun građani plate pre 1. juna ostvareni popust po tom računu biće prikazan u prvom narednom računu, kao i do sada.\nUkoliko sva tri računa budu, eventualno, plaćena u periodu od 1. do 30. juna, biće obračunat popust od po 5 odsto po svakom od tri plaćena računa i popust iskazan kao i do sada u sledećem računu, dodaje se.\nKako navode, računi za električnu energiju se formiraju u skladu sa propisima i zakonima na osnovu kojih se obračunava potrošnja električne energije, zato je za produženje popusta i neobračunavanje kamate bila neophodna odluka Nadzornog odbora EPS.\n„Odluka se ne može primeniti retroaktivno na mesece kada nije bilo uvedeno vanredno stanje, te produženje popusta nije bilo moguće primeniti na račun za februar. Ipak, u obzir smo uzeli sve mesece kada je na snazi bilo vanredno stanje, uključujući i maj. Rok za plaćanje je produžen do kraja juna, i to za sve građane Srbije. „Elektroprivreda Srbije“ je velikim naporima uspela da u vanrednom stanju obezbedi stabilno snabdevanje građana i privrede, kao i da pronađe način da svim kupcima, ne samo penzionerima, izađe u susret i olakša im izmirenje obaveza. EPS se još jednom zahvaljuje kupcima na razumevanju i odgovornosti u plaćanju, a posebno penzionerima, uprkos teškoj situaciji u kojoj smo se svi nalazili“, zaključuje se u saopštenju.\nPrethodna objava APEL: Našoj maloj komšinici Zorici potrebna je naša pomoć\nSledeća objava Nakon izrade Draganovog murala u Padinskoj, usledila i dobrotvorna akcija\nInfostan obezbedio dodatni popust za elektronsko plaćanje\nPočele su prijave za karticu „Tri plus“, evo koje su pogodnosti


Nov 10, 2021 PlayZine\nPlayCon Winter 2021, regionalna konferencija posvećena gejmingu i veštinama izrade video igara održaće se 27. i 28. novembra online na YT kanalu PlayZine, a pored bogatog, besplatnog programa učesnike očekuje i Indie takmičenje u kojem najtalentovaniji tim ima priliku da osvoji nagrade budžeta 5000$.\nIndie takmičenje otvoreno je za nezavisne developere koji će moći da predstave svoje projekte u najboljem svetlu i dobiju šansu da osvoje vredne robne nagrade i finansijsku pomoć kao podršku daljem razvoju.\nPravo na učešće u takmičenju imaju Indie timovi osnovani najkasnije prošle godine (01.01.2020.), a maksimalan broj članova tima ne sme da prelazi 6. Svaki Indie tim mora da pošalje prezentaciju koja ne treba biti duža od 10 minuta a u kojoj će predstaviti tim, predstaviti projekat i objasniti zašto je taj projekat kul a potom i obrazložiti kako će iskoristiti sredstva od potencijalne nagrade. Sve prezentacije će biti prikazane na PlayCon Winter konferenciji nakon čega će stručni žiri odabrati pobednika koji će osvojiti nagradu u vrednosti od 5000$. Žiri će doneti odluku najkasnije 7 dana po završetku PlayCon Winter konferencije a pobednici će se pratiti narednih 6 meseci kako bi se video njihov progress.\nPored takmičenja za sve ljubitelje video igara rezervisano je dva dana kvalitetnog programa sa preko 20 govornika, najnovijim vestima sa domaće gejming scene, interesantnim panelima i predavanjima nekih od najboljih domaćih gejming timova, kompanija i profesionalaca.\nVeterani game developmenta sa naših prostora podeliće svoja iskustva i dati savete o razvoju studija, igara, timova i ljudi, i na taj način napraviti “prečicu” svima koji se tek pridružuju velikoj industriji video igara.\nSvoje prisustvo na konferenciji već su potvrdila neka od najvećih imena srpske gejming scene. EBB Software, studio iza nadolazećeg svetskog hita Scorn, govoriće o 3D umetnosti u video igrama, dok će studio Foxy Voxel, koji nam je doneo ovogodišnji hit Going Medieval, govoriti o stvaranju strastvene zajednice za igru. Očekujte još predavanja o praksi u game devu, gejmingu izvan prestonice, Crypto NFT igrama i kako zaraditi od njih, i još mnogo toga.\nPrisustvo na PlayCon Winter je potpuno besplatno, a možete se registrovati već sada na zvaničnom sajtu playcon.rs.


Popis i poseta seoskih domaćinstava u okviru projekta ”Bastionska transverzala” | Radio Magnum 103 MHz\nHome / Vesti / Popis i poseta seoskih domaćinstava u okviru projekta ”Bastionska transverzala”\nPrve aktivnosti na terenu koje su predviđene projektom ”Bastionska transverzala”, koji realizuje Omladinsko planinarsko-smučarsko društvo “Dragan Radosavljević“ iz Zaječara, juče su započete. Jedna od tih aktivnosti u okviru projekta je i popis i razgovor sa vlasnicima seoskih domaćinstava kako bi se napravila jedinstvena ponuda smeštajnih kapaciteta za sve one koji dolaze da obiđu tranverzalu iz udaljenih krajeva.\n„U saradnji sa Turističkom organizacijom grada Zaječara, koja nam je dostavila spisak seoskih domaćinstava iz okolnih sela kroz koje će prolaziti ”Bastionska transverzala”, danas smo sa određenim brojem obavili razgovore. Pored ovih aktivnosti, uveliko se radi na izradi idejnog rešenja dnevnika transverzale kao i transverzalne značke“, kažu u OPSD „Dragan Radosavljević“ Zaječar.\nDa podsetimo, trensverzala predstavlja uređeni i markirani planinarski put koji povezuje više karakterističnih tačaka na jednoj ili više planina. U slučaju ove transverzale, kontrolne tačke biće zaječaski bastioni, Feliks Romulijana, HE “Gamzigrad“ i Vlaški do. Ovaj projekat predsavlja još jedan pokušaj planinara iz ovog društva da bastione približe javnosi i otrgnu ih od zaborava.\nProjekat finansira fondacija ”Trag”.


SNS i SPS na izbore idu odvojeno – Borba\nKrivične prijave protiv dvojice Nikšićana zbog pljačke kladionice\nUEFA zbog Superlige pokrenula istragu protiv Reala, Barse i Juventusa\nMinistar odbrane Izraela: Vojne operacije će trajati onoliko koliko bude trebalo!\nPotvrđeno: Napadač iz Kazanja imao oboljenje mozga\nJezive prijetnje hrvatskom istoričaru Hrvoju Klasiću: Ubij ga onako kako su ustaše u…\nSrpska napredna stranka i Socijalistička partija Srbije dogovorili su da na predstojeće izbore izađu odvojeno, prenio je Tanjug.\nTo je potvrdio i potrpedsjednik SNS Miloš Vučević, i rekao da je sve dogovoreno na sastanku predstavnika dvije stranke.\n– Poštujući i uvažavajući politički identitet SNS i SPS i imajući u vidu političku snagu i jedne i druge stranke, dogovoreno je da i SNS i SPS idu na predstojeće izbore odvojeno, odnosno svaka na svojoj listi, s tim što smo spremni da posle izbora razgovraramo o nastavku saradnje, upravo po ovim pitanjima o kojima smo i razgovarali, imajući u vidu analizu rezultata u prethodnom mandatu – rekao je Vučević.\nNapomenuo je da zajednički nastup nije isključen na pojedinim mestima na lokalu.\n– Osim, možda, u nekim opštinama, lokalnim sredinama, na opštinskim izborima, SNS i SPS će ići odvojeno na predstojeće republičke izbore, odnosno u dvije liste – pojasnio je on.\nNa sastanku je, istakao je Vučević, ispoljena saglasnost da je u prethodnom periodu ostvaren snažan napredak, pre svega na ekonomskom polju u našoj državi, na osnaživanju kvaliteta i standarda života građana Srbije, na zajedničkim ciljevima u očuvanju suvereniteta i slobode u odlučivanju, integriteta naše Republike.


Nano dron sa kamerom, igračka ili… – Avlija\nSkeye nano dron sa kamerom je mini kvadrokopter sa daljinskim upravljačem, veoma prihvatljivom cenom i godinu dana garancije, pa nije čudo što je postao jedan od najtraženijih gadžeta. Iako proizvođač (holandski TRNDlabs) navodi da je u pitanju igračka, primerena za decu stariju od tri godine, dron je zanimljiv za zabavu svih uzrasta i posebno tražen kao poklon.\nSkeye nano dron ima raspon između propelera svega 3,8 centimetara. Težak je samo 14 grama. Opremljen je kamerom rezolucije 640 x 780 piksela i memorijskom mikro SD karticom od 2 gigabajta.\nDžojstik za upravljanje ima tri nivoa osetljivosti, od kojih je jedan namenjen početnicima, a drugi i treći osobama koje dostignu viši nivo spretnosti u rukovanju. Imajući u vidu kontrolu po šest osa, za takozvani ekspertski nivo vođenja potrebna je znatna veština. Dron se, dakle, može kretati na više načina, uključujući prevrtanje, rotiranje i razne vrste zaokreta sve do okreta od 360 stepeni.\nSpecijalan softver kontroliše stabilnost, pa je uređaj veoma miran kada se ruke sklone sa džojstika.\nUdaljenost drona od džojstika sa komandama može da iznosi i do 50 metara.\nU paketu se nalaze dron i džojstik za kontrolu, uputstvo za upotrebu, USB kabl za punjenje baterije, kartica i USB čitač kartice, kao i četiri rezervna propelera, što je veoma praktično.\nTags: dron, gadžet, kamera, mini dron\nBerlin, među najboljima u Evropi